ডাইনোসরের অস্তিত্ব কি ২৫ কোটি বছর আগে পার্মিয়ান যুগে ছিল ?
ডাইনোসর
"মূল নিবন্ধː ডাইনোসরের বিবর্তন"
পার্মিয়ান-ট্রায়াসিক অবলুপ্তি ঘটনায় পৃথিবীর জীববৈচিত্র্যের প্রায় ৯৫% ধ্বংস হয়ে যাওয়ার কমবেশি ২ কোটি বছর পর মধ্য থেকে অন্ত্য ট্রায়াসিকে ডাইনোসরেরা তাদের আর্কোসর পূর্বপুরুষদের থেকে পৃথক হয়ে যায়। তেজস্ক্রিয়মিতিক তারিখ গণনার মাধ্যমে ২৩ কোটি ১৪ লক্ষ বছর আগেকার পাথরের স্তরে প্রাথমিক ডাইনোসর গণ "ইওর‍্যাপ্টরের" জীবাশ্ম আবিষ্কৃত হয়েছে। পুরাজীববিদরা ধারণা করেন "ইওর‍্যাপ্টর" সমস্ত ডাইনোসরের সাধারণ পূর্বপুরুষের নিকট জ্ঞাতি। এই ধারণা সত্যি হলে বলা যেতে পারে যে প্রথম ডাইনোসরেরা ছিল আকারে অপেক্ষাকৃত ছোট দ্বিপদ মাংসাশী প্রাণী। আর্জেন্টিনার মধ্য ট্রায়াসিক পাথরের স্তর থেকে "মারাসুকাস" এবং "ল্যাগারপেটন" নামক আদিম, ডাইনোসর-সদৃশ অর্নিথোডিরানদের আবিষ্কার এই ধারণার ভিত্তি দৃঢ় করে, কারণ এরাও ছিল ছোট, দ্বিপদ এবং মাংসভুক। "নিয়াসাসরাসের" জীবাশ্ম ইঙ্গিত করে ডাইনোসরেরা হয়তো ২৪ কোটি ৩০ লক্ষ বছর আগেই বিবর্তিত হয়েছিল, যদিও জীবাশ্মটির খুব অল্প অংশ উদ্ধার করা গেছে বলে এরা সত্যিই ডাইনোসর ছিল নাকি ডাইনোসরদের কোনো নিকটাত্মীয় সরীসৃপ ছিল তা নিয়ে নিশ্চিত হওয়া যায় না।
ফ্যানারোজোয়িক
প্লাইওসিন উপযুগ তেপ্পান্ন লক্ষ তেত্রিশ হাজার বছর পূর্ব থেকে পঁচিশ লক্ষ আশি হাজার বছর পূর্ব পর্যন্ত চলেছিল। প্লাইওসিন উপযুগে জলবায়ুর নাটকীয় পরিবর্তন ঘটেছিল যা প্রকৃতপক্ষে আধুনিক প্রজাতি সৃষ্টির পথিকৃৎ ছিল। ভূমধ্যসাগর কয়েক মিলিয়ন বছরের জন্যে শুকিয়ে গিয়েছিল। এসকল ভূতাত্ত্বিক ঘটনার পাশাপাশি আফ্রিকায় "[[অস্ট্রালোপিথেকাসের]]" উদ্ভব ঘটে বা মানবীয় শাখার সূচনা করেছিল। [[পানামার ইসথমাস]] গঠিত হয় এবং বিভিন্ন প্রাণী উত্তর এবং দক্ষিণ আমেরিকায় স্থানান্তরিত হয় যা স্থানীয় বাস্তুসংস্থানকে ব্যাপক ধ্বংসের মুখে ঠেলে দিয়েছিল। জলবায়ুর পরিবর্তন ক্রান্তীয় ঘাসের সারা পৃথিবীব্যাপী বিস্তার অব্যহত রাখে, ভারতীয় মৌসুমি বায়ুর সূত্রপাত ঘটায়, মধ্য এশিয়াতে মরুভূমির সৃষ্টি করে এবং সাহারা মরুভূমির সূত্রপাত ঘটায়। পৃথিবীর মহাদেশ এবং মহাসাগরগুলি বর্তমানের আকারে স্থানাত্নরিত হচ্ছিল। কোয়াটার্নারি যুগের [[হিমবাহ]] উদ্ভবের মাধ্যমে কিছু পরিবর্তন যথা- [[বৃহৎ হ্রদসমূহ]] সৃষ্টি ব্যতীত বৈশ্বিক মানচিত্রের খুব একটা পরিবর্তন ঘটে নি।
লিমুলাস
এদের জীবন্ত জীবাশ্মও বলা হয়, কারণ ৪৪ কোটি ৫০ লাখ বছর আগেও পৃথিবীতে এদের অস্তিত্ব ছিল। ডাইনোসরের চেয়েও প্রায় ২০ কোটি বছর আগে পৃথিবীতে এসেছিল এই লিমুলাস। তাই এই জলজ প্রাণী বিজ্ঞানীদের কাছে আজও বিস্ময়।
৬. “কাঁকড়ার এক লিটার রক্তের দাম ১১ লাখ টাকা” ঢাকাটাইমস২৪.কম এ প্রকাশিত নিবন্ধ।
ডাইনোসরের বিবর্তন
জীবাশ্ম স্তরসমূহের মধ্যবর্তী উল্লিখিত ব্যবধানগুলি অনেক জাতের ডাইনোসরের বিবর্তনের পূর্ণাঙ্গ ইতিহাস নির্ধারণে বাধার সৃষ্টি করে। ১৯৯৭ খ্রিষ্টাব্দ পর্যন্ত নথিভুক্ত ডাইনোসরদের বিভিন্ন শাখার জীবাশ্মে এই ধরণের ব্যবধানের ব্যাপ্তি আড়াই কোটি বছর ("লেসোথোসরাস", জেনাসরিয়া, হ্যাড্রোসরয়ডিয়া, সরোপোডা, নিওসেরাটোপসিয়া, সিলুরোসরিয়া) থেকে সাড়ে আট কোটি বছর (কার্কারোডন্টোসরিডি)। ডাইনোসরদের বিবর্তন প্রথমে ছোট আকারের প্রজাতি থেকে শুরু হয়েছিল। ছোট প্রাণীদের দেহাবশেষের জীবাশ্মীভবন অপেক্ষাকৃত বিরল বলে অনেক জাতের প্রাথমিক ইতিহাসের প্রত্যক্ষ প্রমাণ লোপ পেয়েছে বলে ধারণা করা হয়। অবশ্য কার্কারোডন্টোসরিডি এবং অ্যাবেলিসরিডি প্রভৃতি কোনো কোনো শাখায় যথেষ্ট নিদর্শনের অভাব অন্য ব্যাখ্যা দাবি করে, কারণ এদের জীবাশ্মের বিভিন্ন স্তরের ব্যবধান এমন কিছু সময়কালের মধ্য দিয়ে বিস্তৃত যখন অন্যান্য জাতের অনেক নমুনার জীবাশ্মীভবন ঘটেছে।
ডাইনোসরের বিবর্তন
"পাখি (সরিস্কিয়া) এবং ট্রাইসেরাটপ্‌সের (অর্নিথিস্কিয়া) সাম্প্রতিকতম সাধারণ পূর্বপুরুষ এবং তাদের সমস্ত বংশধর" হিসেবে ডাইনোসরদের বর্ণনা দেওয়া যেতে পারে। এই সংজ্ঞা অনুযায়ী টেরোসর এবং আরও অনেক আর্কোসর প্রজাতি অল্পের জন্য ডাইনোসর পরিসীমার বাইরে থেকে যায়। টেরোসরেরা মেসোজোয়িক মহাযুগের প্রধান উড়ন্ত প্রাণী ও পৃথিবীর ইতিহাসে বৃহত্তম উড়ন্ত প্রাণী হিসেবে বিখ্যাত। "স্ক্লেরোমোক্লাস" (২২ কোটি-২২ কোটি ৫০ লক্ষ বছর), "ল্যাগারপেটন" (২৩ কোটি-২৩ কোটি ২০ লক্ষ বছর) ও "মারাসুকাস" (২৩ কোটি-২৩ কোটি ২০ লক্ষ বছর) হল আর্কোসরদের আরও কয়েকটি গণ যাদের ডাইনোসর বলা যায় না।
ডাইনোসরের বিবর্তন
ডাইনোসরেরা মধ্য ট্রায়াসিকের শেষভাগে ল্যাডিনিয়ান অধোযুগে, অর্থাৎ ২৩ কোটি ২০ লক্ষ থেকে ২৩ কোটি ৪০ লক্ষ বছর আগে আর্কোসরদের একটি শাখা থেকে বিবর্তিত হয়েছিল বলে জীবাশ্মবিদরা ধারণা করেন। ডাইনোসরিয়া একটি প্রমাণবহুল ক্লেড (অর্থাৎ জীবাশ্ম হিসেবে এদের প্রচুর নিদর্শন রয়েছে)। এদের সাধারণ শনাক্তকরণ বৈশিষ্ট্যের মধ্যে পড়ে মাথার খুলির পোস্টফ্রন্টাল হাড়ের বিলুপ্তি এবং প্রগণ্ডাস্থিতে প্রলম্বিত ডেল্টো-পেক্টোরাল উপবৃদ্ধি।
ডাইনোসর
ডিম পাড়ার সময় স্ত্রী প্রাণীরা তাদের পায়ের বাইরের দিককার শক্ত হাড় আর অস্থিমজ্জার মাঝখানে ক্যালশিয়াম সমৃদ্ধ বিশেষ একরকম মেডুলারি হাড় তৈরি করে যা ডিমের খোলা নির্মাণে ব্যবহৃত হয়। উড়তে অক্ষম ডাইনোসরদের মধ্যে "টির‍্যানোসরাস রেক্স"-এর একটি কঙ্কালে প্রথম এই মেডুলারি হাড়ের অবস্থানের প্রমাণ পাওয়া যায়। এরই ফলে প্রথম বার পুরাজীববিদরা কোনো জীবাশ্ম নমুনার লিঙ্গ নির্ণয়ে সক্ষম হন। পরবর্তী গবেষণায় অন্যতম কার্নোসর "অ্যালোসরাস" এবং অন্যতম অর্নিথোপড "টেনন্টোসরাসের" জীবাশ্মে মেডুলারি হাড়ের সন্ধান মিলেছে। যেহেতু "টেনন্টোসরাসের" বিবর্তনের ধারাটি "অ্যালোসরাস" ও "টির‍্যানোসরাসের" থেকে ডাইনোসর বিবর্তনের একেবারে প্রাথমিক পর্যায়েই আলাদা হয়ে গিয়েছিল, তাই বোঝা যায় মেডুলারি হাড়ের অস্তিত্ব হল সমস্ত ডাইনোসরের একটি সাধারণ বৈশিষ্ট্য।
আধুনিক পাখিদের আরো একটা বৈশিষ্ট্য হল বাচ্চা জন্মানোর পর তার লালনপালন। মন্টানায় ১৯৭৮ খ্রিঃ জ্যাক হর্নার, "মাইয়াসরা" ("ভালো-মা-গিরগিটি")-এর একটি বাসা আবিষ্কার করেন এবং সেখান থেকেই অর্নিথোপড ডাইনোসরদের মধ্যে শিশু জন্মের অনেকদিন পর পর্যন্ত তাদের লালনপালনের প্রমাণ পাওয়া যায়। এ'থেকে আন্দাজ করা হয় হয়তো অন্যান্য ডাইনোসরদের মধ্যেও আচরণের এই বৈশিষ্ট্যটি দেখা যেত। প্রমাণ আছে যে অন্যান্য অ-থেরোপড ডাইনোসর, যেমন প্যাটাগোনিয়ার টাইটানোসর জাতীয় সরোপডরাও বড় বাসা তৈরি করে থাকত (আবিষ্কার ১৯৯৭ খ্রিঃ)। ১৯৯৩ খ্রিঃ মঙ্গোলিয়ায় একটি ওভির‍্যাপ্টরিড ডাইনোসর "চিতিপতি অস্‌মোল্‌স্কি"-এর জীবাশ্ম পাওয়া যায়, যেটি একটি বাসার উপর ডিমে তা দেওয়ার ভঙ্গিতে বসে ছিল। এ'থেকে ইঙ্গিত পাওয়া যায় এদের দেহে উষ্ণতারোধী পালকের বিবর্তন হয়েছিল যা ডিম গরম রাখার কাজে সহায়ক। সন্তানের লালনপালন যে সমস্ত ডাইনোসরের সাধারণ বৈশিষ্ট্য ছিল তার সপক্ষে আরো প্রমাণ আছে। যেমন, অন্যতম প্রোসরোপড "ম্যাসোস্পণ্ডাইলাসের" দাঁতবিহীন একটি ভ্রূণের জীবাশ্ম পাওয়া গেছে, যা থেকে বোঝা যায় ঐ প্রজাতির সদ্যোজাত শিশুদের খেতে দেওয়ার জন্য মা বাবার বিশেষ যত্নের দরকার হত। উত্তর-পশ্চিম স্কটল্যান্ডের স্কাই দ্বীপে প্রাপ্ত পদচিহ্নের জীবাশ্ম থেকে অর্নিথোপড ডাইনোসরদের সন্তানপালনের প্রমাণ মেলে। ডাইনোসরদের অধিকাংশ প্রধান গোষ্ঠীরই বাসা ও ডিমের জীবাশ্ম পাওয়া গেছে আর মনে করা হয় তারা প্রত্যেকেই জন্মের আগে বা জন্মের অব্যবহিত পরে তাদের সন্তানদের যত্ন করত।
ফ্যানারোজোয়িক
প্যালিওসিন উপযুগ [[K-T বিলুপ্তির]] ঘটনার দ্বারা শুরু হয়েছিল যা বর্তমানের [[ইউকাতান পেনিনসুলাতে]] উল্কার প্রভাবে সৃষ্টি হয়েছিল এবং এর ফলে পৃথিবীতে বিদ্যমান প্রজাতির প্রায় ৭৫% ধ্বংস হয়ে গিয়েছিল। আদিম প্যালিওসিনের সময় পৃথিবী এই ঘটনা হতে পুনরুদ্ধার হয়েছিল। মহাদেশগুলি আধুনিক আকার নিতে শুরু করেছিল, কিন্তু সকল মহাদেশ (এবং ভারত) একে অপরের থেকে পৃথক ছিল। [[আফ্রো-ইউরোশিয়া]] অঞ্চল [[টেথিস সাগর]] দ্বারা পৃথক হয়েছিল এবং আমেরিকা পানামার জলপ্রণালী দ্বারা পৃথক হয়েছিল কিন্তু ইসথমাস তখনো সৃষ্টি হয় নি। ব্যাপক উষ্ণতা এই উপপর্যায়ের প্রধান বৈশিষ্ট্য ছিল যা জঙ্গলের সাথে সাথে মেরুতেও প্রসারিত হয়েছিল। মহাসাগরগুলি হাঙ্গরের অধীনে ছিল যদিও এর পূর্বে বৃহৎ সরিসৃপের অধীনে ছিল যা বিলুপ্ত হয়ে গিয়েছিল। প্রাচীন স্তন্যপায়ী যথা- [[ক্রেওডোন্টস]] এবং আদিম প্রাইমেট যা [[মেসোজোয়িকে]] সৃষ্ট হয়েছিল সেগুলি দ্বারা পৃথিবী পরিপূর্ণ ছিল। এই সময় কোন স্থলজ প্রাণীই ১০ কিলোগ্রাম এর বেশি ছিল না। স্তন্যপায়ী প্রাণী আকারে তখনও অনেক ক্ষুদ্র ছিল।
ফ্যানারোজোয়িক
৬.৬ কোটি বছর পূর্বে ডাইনোসোরের বিলুপ্তি থেকে শুরু হয়ে ২.৩ কোটি বছর পূর্বে নিওজিন পর্যায়ের প্রারম্ভ পর্যন্ত প্যালিওজিন যুগের ব্যাপ্তিকাল ছিল। এটি তিনটি [[উপযুগে]] বিভক্ত: [[প্যালিওসিন]], [[ইওসিন]] এবং [[অলিগোসিন]]। 
[[File:Basilosaurus.jpg|thumb|"[[ব্যাসিলোসরাস]]" (নাম হওয়া সত্ত্বেও এটি একটি তিমি)]]
ট্রাইলোবাইট
ট্রাইলোবাইট (ইংরেজি - "Trilobite"; জার্মান - "Trilobiten"; প্রাচীন গ্রিক τρία "tria", অর্থাৎ 'তিন' এবং λοβός "lobós", অর্থাৎ 'ফোলা অংশ') হল অধুনা বিলুপ্ত একটি সামুদ্রিক সন্ধিপদ পর্বের অমেরুদণ্ডী প্রাণী। পৃথিবীতে এদের অস্তিত্ব বজায় ছিল সুদীর্ঘ প্রায় ২৭ কোটি বছর। প্যালিওজোয়িক মহাযুগের (৫৪.১ কোটি বছর - ২৫.২২ কোটি বছর আগে পর্যন্ত সময়কাল) প্রায় সূচনাপর্বে ক্যাম্ব্রীয় যুগের দ্বিতীয় সিরিজের তৃতীয় পর্যায়, অর্থাৎ আজ থেকে প্রায় ৫২.১ কোটি বছর আগে থেকে এদের অস্তিত্বের জীবাশ্মঘটিত প্রমাণ পাওয়া গিয়েছে। কিন্তু ততদিনে তারা ইতিমধ্যেই বহু প্রজাতিতে বিভক্ত হয়ে পড়েছে ও পৃথিবীর বহু অংশেই ব্যাপক হারে ছড়িয়েও পড়েছে। এর থেকে বিজ্ঞানীরা সহজেই এই সিদ্ধান্তে উপনীত হতে পেরেছেন যে বিবর্তনের পথে তাদের উদ্ভব নিশ্চয়ই আরও কিছুকাল আগের ঘটনা। সেই সময় থেকে ২৫.১ কোটি বছর আগে পার্মিয়ান যুগের একেবারে শেষের দিকে বিলুপ্তির (পার্মিয়ান-ট্রায়াসিক বিলুপ্তি ঘটনা) আগে পর্যন্ত সমগ্র প্যালিওজোয়িক মহাযুগ জুড়েই এরা ছিল অন্যতম প্রধান সামুদ্রিক প্রাণী। ক্যালসিয়াম কার্বোনেটে তৈরি শক্ত বহির্কঙ্কালের কারণে এদের দেহের পক্ষে জীবাশ্মে পরিণত হওয়া ছিল অপেক্ষাকৃত সহজ। সেইকারণেই এদের জীবাশ্ম বহুল পরিমাণে উদ্ধার করা সম্ভব হয়েছে। তার উপর নির্ভর করে এদের প্রায় ১৭,০০০ প্রজাতিকে চিহ্নিত করা গেছে ও তাদের অঙ্গসংস্থান ও ক্রমবিবর্তনকেও অনেকাংশেই বোঝা সম্ভব হয়েছে। বিভিন্ন স্তর থেকে পাওয়া এদের অপেক্ষাকৃত ভালো অবস্থার জীবাশ্মের প্রাচূর্যের কারণে সমগ্র প্যালিওজোয়িক মহাযুগ ও বিশেষত ক্যাম্ব্রীয় যুগের ক্ষেত্রে বর্তমানে এদের জীবাশ্মকে "ইনডেক্স ফসিল" হিসেবে বিবেচনা করা হয়ে থাকে।
পৃথিবী
৭৫ থেকে ৫৮ কোটি বছর পূর্বে নিউপ্রোটেরোজোয়িক সময়ে, পৃথিবীর বেশিরভাগ অংশ বরফাচ্ছাদিত ছিল বলে ধারণা করা হয়। এই ধারণাকে "স্নোবল আর্থ" বলা হয় এবং এর বিশেষ গুরুত্ব রয়েছে কারণ এর পরে যখন জটিলভাবে বহুকোষী জীব গঠিত হওয়া শুরু হয় তখন ক্যাম্ব্রিয়ান বিস্ফোরণ হয়েছিল। ক্যাম্ব্রিয়ান বিস্ফোরণের পরে ৫৩৫ মিলিয়ন বছর পূর্বে আরও পাঁচটি বড় ধরণের বিস্ফোরণ হয়। সবচেয়ে সাম্প্রতিক বিস্ফোরণ হল ক্রেটাশাস-টার্টিয়ারি বিলুপ্তি, যা ৬৬ মিলিয়ন বছর পূর্বে সংগঠিত হয়। এ সময়ে গ্রহাণুর প্রভাবে যেসব ডাইনোসর উড়তে পারে না এবং অন্যান্য বৃহৎ সরীসৃপসমূহ বিলুপ্ত হতে থাকে, কিন্তু ছোট প্রজাতির প্রাণীকুল, যেমন স্তন্যপায়ী প্রাণীসমূহ বেঁচে যায়। ৬৬ মিলিয়ন বছর পূর্ব পর্যন্ত, স্তন্যপায়ীদের জীবনে ভিন্নতা দেখা দেয় এবং আরও কয়েক মিলিয়ন বছর পূর্বে আফ্রিকান বানর-সদৃশ্য প্রাণী, যেমন অরোরিন টিউজেনেন্সিস সোজা হয়ে দাঁড়ানোর ক্ষমতা লাভ করে। কৃষিকাজের উন্নয়ন এবং পরে সভ্যতার উন্নয়নের ফলে পরিবেশ ও প্রকৃতির উপর মানুষের প্রভাব বাড়তে থাকে এবং বর্তমান অবস্থায় আসে।
সিনোজোয়িক
৬৬ মিলিয়ন বছর পূর্বে নন-এভিয়েন ডাইনোসোরের বিলুপ্তি থেকে শুরু হয়ে ২৩.০৩ মিলিয়ন বছর পূর্বে নিওজিন যুগের প্রারম্ভ পর্যন্ত প্যালিওজিন যুগের ব্যপ্তিকাল ছিল। এটি তিনটি উপযুগে বিভক্ত: প্যালিওসিন, ইওসিন এবং অলিগোসিন। 
প্যালিওসিন উপযুগ ৬৬ মিলিয়ন বছর পূর্ব হতে ৫৬ মিলিয়ন বছর পূর্ব পর্যন্ত চলেছিল। আধুনিক প্ল্যাসেন্টাল স্তন্যপায়ী প্রাণী এই সময়ে সৃষ্টি হয়েছিল। প্যালিওসিন হল K-T বিলুপ্তি থেকে আদিম নিওসিন উপযুগেরর গভীর অরণ্যময় পরিবেশের ধ্বংসের মধ্যবর্তী পরিবর্তনশীল সময়কাল। আদিম প্যালিওসিনের সময় পৃথিবী পুনর্গঠিত হয়েছিল। মহাদেশগুলি আধুনিক আকার নিতে শুরু করেছিল, সকল মহাদেশ এবং ভারতীয় উপমহাদেশ একে অপরের থেকে পৃথক ছিল। আফ্রো-ইউরেশিয়া অঞ্চল টেথিস সাগর দ্বারা পৃথক হয়েছিল এবং আমেরিকা পানামার জলপ্রণালী দ্বারা পৃথক হয়েছিল কিন্তু ইসথমাস তখনো সৃষ্টি হয় নি। ব্যাপক উষ্ণতা এই উপযুগের প্রধান বৈশিষ্ট্য ছিল যা জঙ্গলের সাথে সাথে মেরুতেও প্রসারিত হয়েছিল। মহাসাগরগুলি হাঙ্গরের অধীনে ছিল যদিও এর পূর্বে বৃহৎ সরিসৃপের অধীনে ছিল যা বিলুপ্ত হয়ে গিয়েছিল। প্রাচীন স্তন্যপায়ী যথা- ক্রেওডোন্টস (বিলুপ্ত মাংসাশী বিদ্যমান স্তন্যপায়ী শ্বাপদ বর্গের থেকে ভিন্নতর ছিল) দ্বারা পৃথিবী পূর্ণ ছিল।
ডারউইনিয়াস
ডারউইনিয়াস () ইয়োসিন যুগে বসবাসকারী এবং পরবর্তীতে বিলুপ্ত হয়ে যাওয়া প্রাইমেটদের একটি গণ। এটি প্রাইমেট বর্গের "অ্যাডাপিফর্মিস" অববর্গের অন্তর্ভুক্ত। এখন পর্যন্ত এ গণের একটিমাত্র সদস্যের জীবাশ্ম আবিষ্কৃত হয়েছে যার প্রজাতির দ্বিপদী নাম "Darwinius masillae"। ৪ কোটি ৭০ লক্ষ বছরের পুরনো এই জীবাশ্মের ডাকনাম দেয়া হয়েছে ইডা।
ডাইনোসর
বর্তমান প্রমাণ থেকে বোঝা যায় যে ট্রায়াসিক থেকে জুরাসিক থেকে ক্রিটেশিয়াস যুগে ক্রমশ ডাইনোসরদের গড় আয়তন পরিবর্তিত হয়েছিল। দেহের ওজনের ঊর্দ্ধক্রমে সাজালে বেশির ভাগ শিকারী থেরোপড ডাইনোসর ১০০ থেকে ১০০০ কিলোগ্রাম (২২০ থেকে ২২০০ পাউণ্ড) সীমার মধ্যে পড়ত, যেখানে বর্তমান শিকারী স্তন্যপায়ীরা ঐ একই মাপকাঠিতে মাত্র ১০ থেকে ১০০ কিলোগ্রাম (২২ থেকে ২২০ পাউণ্ড) সীমায় পড়ে। সামগ্রিকভাবে মেসোজোয়িক ডাইনোসরদের দেহের গড় ভর ১ থেকে ১০ মেট্রিক টনের মধ্যে থাকত। এই মাপ সিনোজোয়িক স্তন্যপায়ীদের থেকে অনেক বেশি; ন্যাশনাল মিউজিয়াম অফ ন্যাচারাল হিস্ট্রির হিসেব অনুযায়ী স্তন্যপায়ীরা এখন গড় ভরের বিচারে ২ থেকে ৫ কিলোগ্রাম (৫ থেকে ১০ পাউণ্ড) সীমার মধ্যে আছে।
ডাইনোসরের বিবর্তন
বিচ্ছিন্ন কয়েকটি নমুনা ও ক্ল্যাডিস্টিক্স বিশ্লেষণ থেকে আন্দাজ করা হয় টির‍্যানোসরয়ডিয়া অন্যান্য থেরোপডের থেকে বিবর্তনের ধারায় আলাদা হয়ে গিয়েছিল মধ্য জুরাসিকে, যদিও আজ অবধি আবিষ্কৃত এদের প্রাচীনতম সম্পূর্ণ জীবাশ্মটি "ইওটির‍্যানাসের", যারা বেঁচে ছিল তার একটু আগে; ১২.১ থেকে ১২.৭ কোটি বছরের মধ্যে। "টির‍্যানোসরাস" এবং তার অজস্র জ্ঞাতির কোনোটাই অন্ত্য ক্রিটেশিয়াসের আগে বিবর্তিত হয়নি।
অর্নিথোমিমোসরিয়া জীবাশ্মগুলোর সময়কাল ১২.৭ থেকে ৬.৫ কোটি বছর আগে। আদি ক্রিটেশিয়াস থেকে প্রাপ্ত "হার্পাইমিমাস" কে এই বিভাগের প্রাচীনতম সদস্য হিসেবে শনাক্ত করা হয়েছে।
ডাইনোসর
পালক হল আধুনিক পাখিদের অন্যতম বিশিষ্ট শনাক্তকরণ বৈশিষ্ট্য, আর অন্যান্য ডাইনোসরদের মধ্যেও এর উপস্থিতি ছিল সাধারণ ঘটনা। বর্তমানে প্রাপ্ত জীবাশ্ম নমুনাগুলোর উপর নির্ভর করে অনুমান করা হয় পালকের উপস্থিতি ছিল সম্ভবত ডাইনোসরদের একটি উৎপত্তিগত সাধারণ বৈশিষ্ট্য, কিন্তু পরবর্তীকালে তা কোনো কোনো প্রজাতির দেহ থেকে লোপ পায়। পালক বা পালকসদৃশ অঙ্গের প্রত্যক্ষ নিদর্শন পায়া গেছে বহুসংখ্যক জীবাশ্ম নমুনায়, যাদের মধ্যে সরিস্কিয়া এবং অর্নিথিস্কিয়া দুই গোষ্ঠীই পড়ে। প্রাথমিক নিঅর্নিথিস্কিয়ান "হেটারোডন্টোসরিড", থেরোপড এবং প্রাথমিক সেরাটোপ্‌সিয়ানদের দেহে সরল, শাখাযুক্ত পালকসদৃশ অঙ্গ ছিল। আধুনিক পাখির উড্ডয়ন সহায়ক পালকের মতো শিরাযুক্ত প্রকৃত পালকের সন্ধান পাওয়া গেছে শুধুমাত্র থেরোপডদের উপবিভাগ ম্যানির‍্যাপ্টোরাদের মধ্যে, যে উপবিভাগের অন্তর্গত ছিল ওভির‍্যাপ্টোরোসর, ট্রুডন্টিড, ড্রোমিওসরিড এবং পাখিরা। 'পিকনোফাইবার' নামক বিশেষ এক প্রকার পালকসদৃশ অঙ্গের খোঁজ পাওয়া গেছে টেরোসরদের মধ্যেও। এ'থেকে ধারণা করা হয় পালক ছিল আভেমেটাটারসালিয়া জীবশাখার বৈশিষ্ট্য যা ডাইনোসরদের থেকেও প্রাচীন।
টেথীয় খাত
আজ থেকে প্রায় ২০ কোটি বছর আগে জুরাসিক যুগের (২০.১৩ কোটি - ১৫.২১ কোটি বছর আগে) প্রথম দিকে কিমেরীয় পাত ভূতাত্ত্বিক পাত (টেকটনিক প্লেট) চলাচলের কারণে ক্রমশ উত্তরে সরে এসে লরেশিয়ার পূর্ব অংশের সাথে মিশে গেলে তার আরও উত্তরমুখী চলন বন্ধ হয়; কিন্তু এর ফলে কিমেরীয় পাতটি ক্রমশ লরেশীয় পাতের তলায় ভিতর দিকে ঢুকে যেতে শুরু করে। ফলে টেথীয় খাত গড়ে ওঠে। আবার স্মিথ (১৯৭১), ডিউই, পিটম্যান, বোন্যাঁ (১৯৭৩), লাউবশার ও বেরনুলি (১৯৭৩), বেজু-দুভাল, দেকুর, পিঞ্চন (১৯৭৭), প্রমুখ ভূ-বিজ্ঞানীরা মনে করেন, টেথিস সাগরের তলদেশই ছিল একটি সামুদ্রিক পাত যা ভূত্বকীয় পাতের চলনের দরুন লরেশীয় মহাদেশীয় পাতের তলায় প্রবেশ (subduct) করে্ছিল।
ডাইনোসরের বিবর্তন
প্রাগৈতিহাসিক এভিয়ালাদের অন্তর্ভুক্ত ছিল "এভিস" অর্থাৎ আধুনিক পাখি ও "আর্কিওপ্টেরিক্স" এর সাধারণ পূর্বপুরুষ এবং তাদের থেকে বিবর্তিত সকল প্রজাতি, আর এদের চেয়ে একটু আদিম "এপিডেন্ড্রোসরাস"। পাখিদের জীবাশ্ম ১৫.৪ কোটি বছর আগে শুরু হয়ে ৬.৫ কোটি বছর আগেকার ক্রিটেশিয়াস-প্যালিওজিন অবলুপ্তি ঘটনা পেরিয়ে বর্তমান কাল পর্যন্ত উপস্থিত। চীন থেকে আধুনিক পাখিদের গোষ্ঠী অর্নিথুরার নিকটতর পূর্বপুরুষ "কনফুশিয়াসর্নিসের" প্রচুর জীবাশ্ম আবিষ্কৃত হয়েছে। অর্নিথুরানদের প্রত্যেকেরই মেরুদণ্ডের শেষে পাইগোস্টাইল নামক একটা অস্থিময় উপবৃদ্ধি থাকে; এই অংশের সাথে লেজের লম্বা পালকগুলো সংযুক্ত থাকে। এই বিষয়ে আরও জানতে দেখুন পাখিদের বিবর্তন।
ফ্যানারোজোয়িক
মেসোজোয়িক মহাযুগের ব্যাপ্তিকাল হল ২৫.২ কোটি বছর পূর্ব হতে ৬.৬ কোটি বছর পূর্ব পর্যন্ত। মেসোজোয়িককে "ডাইনোসরের যুগ" ও বলা হয় এবং এই ১৫ কোটি বছর সময়ে স্থলে, জলে এবং বায়ুতে অনেক সরিসৃপ প্রাণীর উত্থান ঘটে। মেসোজোয়িকে তিনটি যুগ রয়েছে: ট্রায়াসিক, জুরাসিক এবং ক্রিটেশিয়াস।
ডাইনোসর
ওহাইও বিশ্ববিদ্যালয়ের গবেষক প্যাট্রিক ও. কনর-এর একটি গবেষণা অনুযায়ী বৃহদাকার মাংসাশী ডাইনোসরদের দেহে আধুনিক পাখিদের মতোই জটিল বায়ুথলির বিন্যাস ছিল। পাখিদের মতোই থেরোপড ডাইনোসরদের ফুসফুসও সম্ভবত তাদের হাড়ের মধ্যে অবস্থিত ফাঁপা প্রকোষ্ঠে বায়ু সঞ্চালন করত। ও. কনর বলেছেন, "যে বৈশিষ্ট্যটাকে আনুষ্ঠানিকভাবে পাখিদের একচেটিয়া বলে মনে করা হত তা আসলে অন্য আকারে পাখিদের পূর্বপুরুষদের মধ্যেও বিদ্যমান ছিল"। অনলাইন পত্রিকা প্লোস ওয়ানে ২০০৮ খ্রিঃ প্রকাশিত একটি নিবন্ধে বিজ্ঞানীরা "এরোস্টিয়ন রিওকলোরাডেনসিস"-এর বিবরণ দেন, যাদের কঙ্কাল ডাইনোসরের দেহে পাখির অনুরূপ শ্বাসতন্ত্রের সেরা প্রমাণ দেখায়। "এরোস্টিয়নের" কঙ্কালের সিটি স্ক্যান করে তার দেহগহ্বরে বায়ুথলির অবস্থানের প্রমাণ মিলেছে।
ডাইনোসরের বিবর্তন
এই প্রাণীগুলোই পরবর্তীকালে বিশালদেহী শাকাহারী সরোপডে বিবর্তিত হয়, যাদের কেউ কেউ অন্তত ২৬ মিটার (৮৫ ফুট) পর্যন্ত দীর্ঘ হত। এই ক্লেডের অন্যতম শনাক্তকারী বৈশিষ্ট্য হল এদের সামনের পা ও পিছনের পায়ের দৈর্ঘ্যের অনুপাত ০.৬ এর বেশি, অর্থাৎ অধিকাংশ সরোপডের পশ্চাৎপদ অগ্রপদের চেয়ে বেশি লম্বা হত। উল্লেখযোগ্য ব্যতিক্রম হিসেবে ব্র্যাকিওসরাসের নাম করা যেতে পারে, যাদের লম্বা অগ্রপদ থেকে অনুমান করা হয় তারা আধুনিক জিরাফের মতো বড় গাছের উঁচু ডালপালা খাওয়ার জন্য অভিযোজিত হয়েছিল।
ডাইনোসরের বিবর্তন
ডাইনোসরোমর্ফা এবং প্রথম ডাইনোসরদের বিবর্তনের পদ্ধতিটি লক্ষ করা যায় ক্রমান্বয়ে কিছু বিশেষ জীবাশ্মের ধরণধারণ পর্যালোচনা করে, যথা- ২৫ কোটি বছরের পুরোনো আদিম আর্কোসর "প্রোটেরোসুকিডি", "এরিথ্রোসুকিডি" ও "ইউপারকেরিয়া"; তারপর "টিসিনোসুকাস" প্রভৃতি ২৩ কোটি ২০ লক্ষ থেকে ২৩ কোটি ৬০ লক্ষ বছর পুরোনো মধ্য ট্রায়াসিক আর্কোসর। এই প্রসঙ্গে উল্লেখ্য যে, কুমিরেরাও মধ্য-ট্রায়াসিক আর্কোসরদের থেকে বিবর্তিত হয়েছে।
ডাইনোসর
বর্তমানে পাখিদেরকে থেরোপড ডাইনোসরদের একমাত্র জীবিত বংশধররূপে গণ্য করা হয়। গতানুগতিক শ্রেণীবিন্যাসবিদ্যায় পাখিদের ডাইনোসর থেকে বিবর্তিত একটা আলাদা শ্রেণী বলে মনে করা হত। অবশ্য ডাইনোসর নিয়ে আগ্রহী সাম্প্রতিক জীববৈজ্ঞানিকদের অধিকাংশই গতানুগতিক পদ্ধতির পরিবর্তে জাতিজনি নামকরণের পক্ষ সমর্থন করেন। এই পদ্ধতি অনুযায়ী কোনো প্রাণী বা উদ্ভিদ বিভাগের সমস্ত উত্তরপুরুষ ঐ বিভাগের সদস্য হিসেবে গণ্য হয়। পাখিরা তাই ডাইনোসর,আর সেই সূত্রেই ডাইনোসরেরা বিলুপ্ত নয়, জীবিত। পাখিদের ম্যানির‍্যাপ্টোরা অধঃবিভাগের অন্তর্গত মনে করা হয়; ম্যানির‍্যাপ্টোরা বর্গটি সিলুরোসরাসদের অন্তর্গত; সিলুরোসরাসরা এক প্রকার থেরোপড, থেরোপডরা এক প্রকার সরিস্কিয়ান এবং সরিস্কিয়ানরা এক প্রকার ডাইনোসর। কিন্তু সাধারণের বক্তব্য ধর্তব্যের মধ্যে আনলে ডাইনোসরের মধ্যে পাখিদেরকে বাদ দিতে হয়। স্পষ্টতার খাতিরে এই নিবন্ধে, "ডাইনোসর" শব্দটি বলতে "উড়তে অক্ষম ডাইনোসর"-দের বোঝানো হবে এবং "পাখি" শব্দটি "উড়তে সক্ষম ডাইনোসর"-এর প্রতিশব্দ হিসেবে ব্যবহৃত হবে। উড়তে সক্ষম ডাইনোসর বলতে আর্কিওপ্টেরিক্স পূর্বপুরুষ থেকে বিবর্তিত এবং আধুনিক পাখিদের সবাইকেই বোঝানো হবে। গুরুত্ব দিয়ে কোন বিষয় উল্লেখ করতে হলে "উড়তে অক্ষম ডাইনোসর" শব্দটিই ব্যবহৃত হবে।
উপরে প্রদত্ত একটি সংজ্ঞা ব্যবহার করে বলা যায়, দেহের সম্পূর্ণ ভার বহনক্ষম উপাঙ্গ যুক্ত আর্কোসরেরা হল ডাইনোসর। ডাইনোসর নামটি জনপ্রিয় ধারণায় অন্যান্য কিছু প্রাগৈতিহাসিক সরীসৃপকে বোঝাতেও ব্যবহৃত হয়। এর মধ্যে রয়েছে ডিমেট্রোডন নামক পেলিকোসর, পাখাবিশিষ্ট টেরোসর, জলচর প্লেসিওসর এবং মোসাসর। কিন্তু প্রকৃতপক্ষে এগুলোর কোনটিই ডাইনোসর ছিল না এবং এদের কারোরই প্রকৃত ডাইনোসরদের মত সম্পূর্ণ দেহভার বহনকারী উপাঙ্গ ছিল না। ডাইনোসরেরা ছিল মেসোজোয়িক মহাযুগের, বিশেষত জুরাসিক ও ক্রিটেশিয়াস কালপর্বের প্রধান স্থলচর মেরুদণ্ডী। অন্যান্য ধরণের প্রাণীদের প্রভাব আয়তন ও বাস্তুতন্ত্রগত ধাপের নিরিখে ছিল খুব সীমিত। যেমন, সমসাময়িক স্তন্যপায়ীরা প্রায় কখনোই আয়তনে আধুনিক বিড়ালের থেকে বড় হত না; তাদের বেশির ভাগই ছিল ইঁদুর জাতীয় ক্ষুদ্র পতঙ্গভুক জীব।
ডাইনোসরেরা বরাবরই বিচিত্র এবং বহু-বিভাজিত একটি প্রাণীগোষ্ঠী হিসেবে বিবেচিত হয়েছে। ২০০৬ খ্রীষ্টাব্দের একটি সমীক্ষা অনুযায়ী উড়তে অক্ষম ডাইনোসরদের ৫০০ এরও বেশি গণ এখনও অবধি নিশ্চিতভাবে শনাক্ত করা গেছে, এবং আন্দাজ করা হয় যে সারা পৃথিবীতে সঞ্চিত মোট ডাইনোসর জীবাশ্মের মধ্যে প্রায় ১৮৫০ টির কাছাকাছি সংখ্যক আলাদা আলাদা গণ রয়েছে, যার প্রায় ৭৫ শতাংশ আজও আবিষ্কার করা যায়নি। এতদপেক্ষা কিঞ্চিৎ পুরোনো একটি গবেষণায় ডাইনোসরদের গণের সংখ্যা ৩৪০০ নির্ধারণ করা হয়েছিল, যার মধ্যে অনেকগুলিই সম্ভবত জীবাশ্মে পরিণত হতে পারে নি। ২০০৮ খ্রীষ্টাব্দের ১৭ই সেপ্টেম্বর পর্যন্ত ১০৪৭ টি ভিন্ন ভিন্ন ডাইনোসর প্রজাতি আবিষ্কৃত হয়েছে। এদের মধ্যে কেউ কেউ শাকাহারী এবং কেউ কেউ মাংসাশী। ডাইনোসরদের বিভিন্ন প্রকার খাদ্যাভ্যাসের মধ্যে গাছের বীজ,মাছ, পতঙ্গ ইত্যাদি নানা উপাদানের সমাবেশ ছিল; এমনকি সর্বভুক ডাইনোসরের নিদর্শনও পাওয়া গেছে। যদিও ডাইনোসরেরা (এবং সেইসূত্রে পাখিরা) উৎপত্তিগতভাবে দ্বিপদ, কোনো কোনো প্রাগৈতিহাসিক প্রজাতি চতুষ্পদও ছিল। এছাড়া অ্যামোসরাস এবং ইগুয়ানোডনের মত কিছু প্রজাতি ইচ্ছামত গমনের সময় চার পা বা দুই পা ব্যবহার করতে পারত। জীবাশ্ম প্রমাণ থেকে জানা যায়, আদি জুরাসিক যুগেই ডাইনোসরেরা সারা পৃথিবীতে ছড়িয়ে পড়েছিল। আধুনিক পাখিদের আবাসস্থল বহুবৈচিত্র্যপূর্ণ; তারা স্থল ও সামুদ্রিক- উভয় পরিবেশেই স্বচ্ছন্দ থাকতে পারে। এছাড়া মাইকোর‍্যাপ্টর এর মত কিছু কিছু উড়তে অক্ষম ডাইনোসরের বাতাসে ভর করে সাময়িকভাবে ভাসমান থাকার ক্ষমতা এবং স্পিনোসরিড দের আংশিক জলচর স্বভাবের পক্ষেও প্রমাণ আছে।
ডাইনোসরের বিবর্তন
আজ অবধি শনাক্ত হওয়া প্রাচীনতম ডাইনোসরেরা ছিল ১ থেকে ২ মিটার (৩.৩ থেকে ৬.৫ ফুট) দীর্ঘ দ্বিপদ মাংসাশী প্রাণী।
ডারউইনিয়াস
ইডার জীবাশ্ম আবিষ্কৃত হয়েছিল জার্মানির ফ্রাংকফুর্ট থেকে মাত্র ৩৫ কিলোমিটার দক্ষিণপূর্বে অবস্থিত মেসেল নামক গ্রামের নিকটে অবস্থিত একটি মাটির গর্ত থেকে ১৯৮৩ সালে। গর্তটির নাম মেসেল মৃত্তিকাগহ্বর। শৌখিন জীবাশ্ম সংগ্রাহকরা এটি খুঁজে পাওয়ার পর দুটি আলাদা আলাদা পাতে প্রোথিত করে আলাদাভাবে বিক্রি করে দিয়েছিল। ২০০৭ সালে দুটি পাত ক্রয় করে বিজ্ঞানীরা জীবাশ্মটি পুনরায় একত্রিত করেন। জীবাশ্মটি একটি কিশোরীর, লেজ বাদ দিয়ে যার কেবল মাথা ও দেহের দৈর্ঘ্য ৫৮ সেন্টিমিটার, লেজের দৈর্ঘ্য আবার ২৪ সেমি। ধারণা করা হচ্ছে প্রাপ্ত বয়স্ক হওয়া পর্যন্ত বেঁচে থাকলে ইডার দেহ আরও ১৫-২০% বৃদ্ধি মতো।
ডাইনোসর
"আর্কিওপ্টেরিক্স"-এর জীবাশ্ম প্রথমবার ডাইনোসর ও পাখিদের যোগসূত্র প্রকাশ্যে নিয়ে আসে। এটিকে অন্তর্বর্তী জীবাশ্ম বলে গণ্য করা হয়, অর্থাৎ উভয় প্রকার প্রাণীর (ডাইনোসর "এবং" পাখি) বৈশিষ্ট্যই এর দেহে দেখা যায়। ডারউইনের লেখা "অরিজিন অব স্পিশিজ" বইয়ের প্রকাশনার মাত্র দু'বছর পরেকার এই আবিষ্কার বিবর্তনীয় জীববিজ্ঞান এবং সৃষ্টিবাদীদের মধ্যে জায়মান বিতর্ককে প্রবলভাবে উসকে দেয়। এই আদিম পাখিটি এত বেশি ডাইনোসরের মতো দেখতে যে এর বার্লিন নমুনাটির মতো চারপাশে পালকের ছাপ না থাকার কারণে অপর একটি নমুনাকে "কম্পসোগ্ন্যাথাস" মনে করা হয়েছিল। ১৯৯০ এর দশক থেকে আরও অনেক পালকযুক্ত ডাইনোসরের অবশেষ উদ্ধার করা হয়েছে, যা তাদের সাথে পাখিদের সংযোগের প্রমাণকে আরও দৃঢ় করেছে। এই নমুনাগুলোর অধিকাংশই পাওয়া গেছে উত্তর-পূর্ব চীনের লিয়াওনিং অঞ্চলের 'য়িক্সিয়ান প্রস্তরক্ষেত্র' থেকে, যা ক্রিটেশিয়াসে একটি বিচ্ছিন্ন দ্বীপ মহাদেশের আকারে ছিল। পালকের সন্ধান এখনও পর্যন্ত বিচ্ছিন্ন কিছু অঞ্চলে পাওয়া গেলেও পৃথিবীর অন্যত্রও উড়তে অক্ষম ডাইনোসরেরা পালকযুক্ত হয়ে থাকার সম্ভাবনা আছে। জীবাশ্ম নমুনায় পালকের বিরলতার একটা কারণ হতে পারে এই যে পালক, চামড়া ইত্যাদি নরম কলাকোশ প্রকৃতির প্রতিকূলতা সহ্য করে জীবাশ্মীভবন পর্যন্ত টিকে থাকতে পারে না। তাই জীবাশ্ম হওয়ার আগেই অধিকাংশ নমুনা থেকে পালকের চিহ্ন মুছে যায়।
ডোরেমন: নোবিতা'স ডাইনোসর ২০০৬
কাহিনির শুরুতে সুনিও সবাইকে ডাইনোসরের জীবাশ্ম দেখায়। কিন্তু নোবিতাকে দেখতে দেয় না। তাই নোবিতা ডাইনোসর নিয়ে গবেষণা করতে থাকে। ডাইনোসরের ডিম পেতে নোবিতা পাহাড় কাটতে লাগলো। তখন জমির মালিক তাকে মানা করে আর ঐ জায়গায় যেসব ময়লা করেছে তা গর্তে ফেলতে বলে। তখন নোবিতা গর্ত খুড়তে থাকে। তখন নোবিতা পাথরের মত শক্ত ডিম পায়। নোবিতা সেই ডিম টাইম ক্লকের সাহায্যে আগের অবস্থায় আনে। ঐ ডিমের থেকে এক ডাইনোসর জন্ম নেয়। যার নাম পিসুকে। নোবিতা পিসুকে কে নিজের খাবার খাওয়াত, খেলত। জিয়ান, সুনিও তার ডাইনোসর দেখতে চাইলে নোবিতা বলে পরে দেখাবে। কিন্তু জিয়ান, সুনিও তাকে বিশ্বাস করেনা। তখন নোবিতা শর্ত দেয়। সে যদি না দেখাতে পারে তাহলে সে নাক দিয়ে নুডুলস খাবে। একদিন পিসুকে বড় হয়েগেল। তখন তাকে তার বাড়ির পাশে হ্রদে লুকিয়ে থাকতে বলে। প্রত্যেক রাতে নোবিতা আর ডোরেমন তাকে খাবার খাওয়াত। একদিন সাংবাদিক পিসুকে কে দেখতে পেল। তখন সাংবাদিক হ্রদের ধারে ভীর করল। তখন নোবিতা আর ডোরেমন পিসুকে কে নিয়ে টাইম মেশিনের সাহায্যে প্রায় ডাইনোসরের সময়ে নিয়ে যায়। ঐসময় ভবিষ্যতে ডাইনোসর শিকারী হামলা করে। তখন নোবিতা আর ডোরেমন তাকে আমেরিকার ডাইনোসরের সময়ে নিয়ে যায়।
থেরোপোডা
থেরোপোডা (গ্রিক অর্থ "পশুর মত পা")-রা হল এক প্রকার সরিস্কিয়ান ডাইনোসর। প্রাথমিকভাবে সমস্ত থেরোপড ছিল মাংসাশী, যদিও পরবর্তীকালে তাদের নানা প্রজাতি বিভিন্ন খাদ্যাভ্যাস রপ্ত করে উদ্ভিদভোজী, সর্বভুক, মৎস্যাহারী, পতঙ্গভুক প্রভৃতি হয়ে ওঠে। থেরোপডদের প্রথম আবির্ভাব হয় ট্রায়াসিক যুগের অন্ত্য কার্নিয়ান পর্যায়ে, আনুমানিক ২৩ কোটি ১৪ লক্ষ বছর আগে। আদি জুরাসিক থেকে ক্রিটেশিয়াস যুগের শেষ (৬.৬ কোটি বছর আগে) অবধি সমস্ত বৃহদাকার স্থলচর মাংসাশী প্রাণীই ছিল থেরোপড। জুরাসিক যুগে বিশেষভাবে অভিযোজিত সিলুরোসরিড থেরোপড ডাইনোসরদের থেকে পাখিরা বিবর্তিত হয়, আর আজ তাদের জীবিত প্রজাতির সংখ্যা কমবেশি ১০,০০০।
ফ্যানারোজোয়িক
ট্রায়াসিকের ব্যাপ্তিকাল হল ২৫ কোটি বছর পূর্ব হতে ২০ কোটি বছর পূর্ব পর্যন্ত। পৃথিবীর ইতিহাসে ট্রায়াসিক হল পার্মিয়ান বিলুপ্তি এবং লাস জুরাসিকের মধ্যবর্তী জনশূণ্য পরিবর্তনশীল সময়। এর তিনটি উপযুগ রয়েছে: আদিম ট্রায়াসিক, মধ্য ট্রায়াসিক এবং অন্ত্য ট্রায়াসিক।
ডাইনোসর
"সায়েন্স পত্রিকার" ২০০৫ খ্রিঃ মার্চ মাসে প্রকাশিত সংখ্যায় পুরাজীববিদ মেরি হিগবি শোয়াইৎজার এবং তাঁর দল একটি ৬ কোটি ৮০ লক্ষ বছর পুরোনো "টির‍্যানোসরাস রেক্সের" পায়ের হাড়ে নমনীয় পদার্থের চিহ্ন প্রাপ্তির কথা ঘোষণা করেন, যে পদার্থ প্রকৃত কোমল কলাতন্ত্রের অবশেষরূপে নির্দিষ্ট করা হয়েছে। হাড়টি পাওয়া গিয়েছিল মন্টানার হেল ক্রিক প্রস্তরক্ষেত্র থেকে, এবং উক্ত বিজ্ঞানীরা নমুনাটি পাওয়ার পর সিদ্ধান্তে উপনীত হওয়ার আগে তাতে জলসঞ্চার করেন।
ডাইনোসরের বিবর্তন
"থেরিজিনোসরয়ডিয়ারা" ছিল একমাত্র শাকাহারী থেরোপড। এদের জীবাশ্ম প্রমাণও ১২·৭ থেকে ৬·৫ কোটি বছর আগেকার সময়সীমাকে নির্দেশ করে।
ডাইনোসর
প্রাপ্ত জীবাশ্ম প্রমাণের উপর নির্ভর করে "অরিক্টোড্রোমিয়াস" ইত্যাদি কিছু খুদে অর্নিথিস্কিয়ান প্রজাতির মধ্যে আংশিকভাবে মাটিতে গর্ত খুঁড়ে বসবাসের প্রমাণ মেলে। বর্তমানে বেশ কিছু পাখি গাছে চড়তে পারে, আর মেসোজোয়িক মহাযুগের পাখিরাও ক্ষেত্রবিশেষে এই কাজে দড় ছিল, যেমন এনান্টিঅর্নিথিন। অবশ্য অল্প কিছু প্রজাতি ছাড়া বেশিরভাগ ডাইনোসর স্থল গমনেই অভ্যস্ত ছিল। মাটির উপর ডাইনোসরেরা কী রকম ভাবে চলাফেরা করত তার একটা স্পষ্ট ধারণা থাকলে তাদের আচরণের নানা খুঁটিনাটি বোঝার খুব সুবিধে হয়। বিশেষত জীববলবিদ্যা বা বায়োমেকানিক্স শাস্ত্রটি এই ক্ষেত্রে গুরুত্বপূর্ণ বেশ কিছু পথের সন্ধান দিয়েছে। যেমন, পেশি ও অভিকর্ষের দ্বারা ডাইনোসরদের কঙ্কালের উপর প্রযুক্ত বলের তীব্রতা ও অভিমুখ পর্যালোচনা করে জানা যায় ডাইনোসরেরা কত জোর দৌড়তে পারত, ডিপ্লোডোকয়েডরা সত্যিই তাদের চাবুকের মত লেজের ঝাপটায় সনিক বুম তৈরি করতে পারত কি না, আর সরোপডেরা জলে ভাসতে পারত কি না।
কিমেরিয়া (মহাদেশ)
কিমেরিয়া হল একটি অধুনালুপ্ত প্রাচীন মহাদেশ, বা আরও বলা ভালো, মহাদেশীয় টুকরো ("Terrane")। আজ থেকে প্রায় ২৫ কোটি বছর আগে পার্মিয়ান ও ট্রায়াসিক যুগের সন্ধিক্ষণে সুপ্রাচীন একক মহাদেশ প্যানজিয়ার দক্ষিণ অংশ পরবর্তী সময়ের গন্ডোয়ানা অতিমহাদেশের উত্তর উপকূল থেকে পূর্ব-পশ্চিমে লম্বা ফালির মতো একটি অপেক্ষাকৃত সরু ভূভাগ ভূত্বকীয় পাত ("টেকটনিক প্লেট") চলাচলের কারণে বিচ্ছিন্ন হয়ে ক্রমশ উত্তরে সরে আসতে শুরু করে। পুরাতন টেথিস সাগরের দক্ষিণ উপকূলে অবস্থিত এই ভূভাগ দক্ষিণ গোলার্ধ থেকে ক্রমশ উত্তরে উত্তর গোলার্ধে অবস্থিত তৎকালীন একক মহাদেশ প্যানজিয়ার উত্তর অংশ, পরবর্তীকালের অতিমহাদেশ লরেশিয়ার দিকে সরে আসতে থাকলে পুরাতন টেথিস ধীরে ধীরে সংকুচিত হয়ে আসতে শুরু করে ও কিমেরিয়ার দক্ষিণে আরেকটি নতূন মহাসাগরের উদ্ভব ঘটে। এই নতুন মহাসাগরটি টেথিস সাগর বা "নব্য টেথিস" নামে পরিচিত। প্রায় ৬ কোটি বছর পর আজ থেকে প্রায় ২০.৮ কোটি বছর আগে ট্রায়াসিক যুগের শেষের দিকে কিমেরিয়া এসে উত্তরে লরেশিয়ার সাথে মিলে গেলে পুরাতন টেথিস সাগর সম্পূর্ণরূপে অবলুপ্ত হয় ও নব্য টেথিস তার জায়গা অধিকার করে। আজকের বলকান অঞ্চলের অংশবিশেষ, তুরস্ক, ইরান, আফগানিস্তান, তিব্বত, মালয় উপদ্বীপ, প্রভৃতি অঞ্চল এই প্রাচীন মহাদেশের অন্তর্ভুক্ত ছিল।
ফ্যানারোজোয়িক
মধ্য ট্রায়াসিকের ব্যাপ্তিকাল হল ২৪.৭ কোটি বছর পূর্ব হতে ২৩.৭ কোটি বছর পূর্ব পর্যন্ত। মধ্য ট্রায়াসিকে প্যানজিয়া ভেঙে পড়তে শুরু করে এবং টেথিস সাগরের সূচনা হয়। দ্য গ্রেট ডায়িং এর বিধ্বংসী প্রভাব হতে বাস্তুতন্ত্র পুনরুদ্ধার হয়। ফাইটোপ্লাঙ্কটন, প্রবাল এবং খোলস-যুক্ত প্রাণী সবই পুনরায় সৃষ্টি হয় এবং সরিসৃপ প্রাণীরা আকারে বাড়তে থাকে। নতুন জলজ সরিসৃপ যথা ইকথিওসর এবং নথোসর সৃষ্টি হয়। ইতিমধ্যে স্থলে পাইন বনের সৃষ্টি হয় এবং মশা ও ফলের মাছিও সৃষ্টি হয়। প্রথম প্রাচীন কুমির সৃষ্টি হয় যা বৃহৎ উভচর প্রাণীদের সাথে প্রতিযোগিতায় জয়ী হয় এবং মিঠাপানিতে অনেকদিন পর্যন্ত প্রাধান্য বিস্তার করে।
টেথিস সাগর
আজ থেকে প্রায় ২৮.৬ কোটি বছর আগে পার্মিয়ান যুগে (সময়সীমা ২৯.৮৯ কোটি - ২৫.৪২ কোটি বছর আগে) সুপ্রাচীন একক মহাদেশ প্যানজিয়ার ভাঙন শুরু হয় ও পরবর্তী ট্রায়াসিক যুগের (সময়সীমা ২৫.২২ - ২০.৮৫ কোটি বছর আগে) শেষের দিকে, অর্থাৎ প্রায় ২০.৮ কোটি বছর আগে তা সম্পন্ন হয়। এর ফলে দ্বিখণ্ডিত দুই নতুন অতিমহাদেশ উত্তরে লরেশিয়া ও দক্ষিণে গন্ডোয়ানার মধ্যবর্তী অংশে টেথিস সাগরের উদ্ভব ঘটে। পশ্চিম থেকে পূর্বে প্রথমাবস্থায় কিছুটা ত্রিভূজাকারে বিস্তৃত এই মহাসাগর আজ থেকে প্রায় ১৫ কোটি বছর পূর্বে তার বিস্তৃতির চরমতম মুহূর্তে পূর্ব থেকে পশ্চিমে দুই অতিমহাদেশের মধ্য দিয়ে অবিচ্ছিন্নভাবে বিস্তৃত ছিল ও সেসময়ে উত্তরদক্ষিণে তার বিস্তৃতি ছিল নিরক্ষরেখা থেকে প্রায় ৩০° উত্তর অক্ষাংশ পর্যন্ত। এই সময় অপেক্ষাকৃত চওড়া পূর্ব দিকে এর বিস্তৃতি ছিল প্রায় ২০০০ - ৩০০০ কিলোমিটার। প্রায় সাড়ে সাত কোটি বছর আগে ক্রিটেশিয়াস যুগেও এই মহাসাগর ১০° উত্তর অক্ষাংশ থেকে ২৫° উত্তর অক্ষাংশ পর্যন্ত বিস্তৃত ছিল। আজকের ইউরোপের দক্ষিণাংশ, 
পূর্ব ভূমধ্যসাগর, উত্তর আফ্রিকা, ইরান ও সমগ্র হিমালয় অঞ্চল এর অন্তর্ভূক্ত ছিল। পূর্বে এই মহাসাগর সম্ভবত মায়ানমার ও দক্ষিণ-পূর্ব এশিয়া পর্যন্ত সম্প্রসারিত ছিল। অন্যদিকে পশ্চিমে আজকের ইউরোপের আল্পস পর্বতমালা ও উত্তর আফ্রিকার সাহারা মরুভূমি অঞ্চলও এর অন্তর্ভূক্ত ছিল।
প্যালিওজোয়িক
পার্মিয়ান যুগের ব্যাপ্তিকাল ছিল ২৯৯ মিলিয়ন বছর পূর্ব হতে ২৫২ মিলিয়ন বছর পূর্ব পর্যন্ত এবং এটি প্যালিওজোয়িক মহাযুগের সর্বশেষ যুগ ছিল। এই যুগের শুরুতে, সকল মহাদেশ পরস্পরের সাথে সংযুক্ত হয়ে সুপারমহাদেশ প্যানজিয়া গঠন করে যা প্যানথালাসা নামক মহাসাগর দ্বারা আবৃত ছিল। এই সময় স্থলজ মাটি খুব শুষ্ক ছিল এবং ঋতুগুলিও খুব রুক্ষ ছিল কারণ প্যানজিয়ার অভ্যন্তরের জলবায়ু এর বৃহৎ পানির উৎস দ্বারা নিয়ন্ত্রিত হত না। নতুন শুষ্ক জলবায়ুতে ডায়াপসিড এবং সিন্যাপসিড উদ্ভুত হয়। ডিমেট্রডন এবং ইডাফোসরাসের মত প্রাণীগুলি নতুন মহাদেশে প্রাধান্য বিস্তার করেছিল। প্রথম কনিফার উদ্ভিদ সৃষ্টি হয় এবং স্থলজ জমিতে আধিপত্য বিস্তার করে। পার্মিয়ান যুগের শেষের দিকে প্যানজিয়া আরও অধিক শুষ্ক হয়ে যায়। এর অভ্যন্তরে মরুভূমি সৃষ্টি হয় এবং স্কুটোসরাস এবং গোরগনোপসিডের মত নতুন প্রজাতি দ্বারা এটা পূর্ণ হয়ে যায়। এরপর তারা পৃথিবীর আরও ৯৫% প্রজাতির সাথে সাথে আকস্মিক বিপর্যয়ে বিলুপ্ত হয়ে যায় যা “দ্যা গ্রেট ডায়িং” নামে পরিচিত এবং তৃতীয় (ক্রমিক অনুসারে) এবং সর্বাধিক বিধ্বংসী বিলুপ্তির ঘটনা ছিল।
অস্ট্রালোপিথেকাস আনামেন্সিস
১৯৬৫ সালে হার্ভার্ড বিশ্ববিদ্যালয়ের গবেষকদল তুকার্না হ্রদের পশ্চিম পাড়ের কানাপোই অঞ্চলে প্লায়োসিন স্তরের বাম উর্ধ্ববাহুর জীবাশ্ম হাড়ের খণ্ড খুঁজে পান। এটাই ছিল অস্ট্রালোপিথেকাস আনামেন্সিস এর প্রথম নমুনা জীবাশ্ম। এই হাড়ের উপর ব্রাইয়ান পিটারসন এবং উইলিয়াম ডব্লিও. হাওয়েলস তাদের গবেষণা প্রবন্ধ ১৯৬৭ সালে "সায়েন্স" জার্নালে প্রকাশ করেন। তারা প্রাথমিক ভাবে অনুমান করেন অস্ট্রালোপিথেকাসের এই নমুনার বয়স ২৫ লক্ষ বছর আগের। পরবর্তীতে প্যাটারসন এবং তার সহযোগীরা সে এলাকার অন্যান্য উপাত্তকে পুনঃপরীক্ষণের মাধ্যমে এই নমুনার বয়স আজ থেকে ৪০-৪৫ লক্ষ বছর আগের বলে প্রস্তাব করেন।
কিমেরিয়া (মহাদেশ)
প্রাক ক্যাম্ব্রীয় অধিযুগের (আজ থেকে প্রায় ৪৬০ কোটি বছর আগে পৃথিবীর জন্মকাল থেকে ৫৪ কোটি বছর আগে প্রথম খোলকবিশিষ্ট বহুকোষী প্রাণীদের আবির্ভাব পর্যন্ত সময়কাল) শেষের দিক থেকে প্যালিওজোয়িক যুগের (৫৪ কোটি - ২৫.৩ কোটি বছর আগে) বেশির ভাগ সময়কালই কিমেরিয়া ভারতীয় পাত ও সেই সঙ্গে গন্ডোয়ানার সাথে সংশ্লিষ্ট ছিল। "পুরাতন টেথিস" সাগর দ্বারা তা লরেশিয়া থেকে বিচ্ছিন্ন ছিল। সম্ভবত এইসময়ই প্যান আফ্রিকান অরোজেনি বা "পর্বত উৎক্ষেপন প্রক্রিয়ার" কোনও এক বিলম্বিত পর্যায়ে মহাদেশীয় পাতগুলির মধ্যে সংঘর্ষ ও একটি পাতের তলায় আরেকটির ঢুকে যাওয়ার ("subduction") মতো প্রক্রিয়াগুলির ফলে গন্ডোয়ানার উত্তরপূর্ব উপকূল তথা ভারতীয় পাতের উত্তর অংশ রীতিমতো প্রভাবিত হয়; কিমেরীয় পাতেও তার প্রভাব দেখা যায়। একাধিক মহাদেশীয় টুকরোর মধ্যে সংঘর্ষ ছিল এর অন্যতম কারণ। অর্ডোভিশিয়ান যুগের (৪৮.৫৪ ± ০.১৯ থেকে ৪৪.৩৪ ± ০.১৫ কোটি বছর আগে পর্যন্ত সময়কাল) বিভিন্ন মহাদেশীয় শিলাস্তরের মিশ্রণ ও তার তলায় প্রাপ্ত ক্যাম্বীয় যুগের (৫৪.১ ± ০.১ থেকে ৪৮.৫৪ ± ০.১৯ কোটি বছর আগে পর্যন্ত সময়কাল) শিলীভূত সামুদ্রিক পলিস্তর পরীক্ষা করে ভূতাত্ত্বিকরা এই সিদ্ধান্তে উপনীত হয়েছেন। তাছাড়া এই অঞ্চলে ছড়িয়ে থাকা নানা গ্রানাইট শিলাস্তরের ইন্ট্রুশন ("Intrusion"), যাদের বয়স প্রায় ৫০ কোটি বছর, তাও এই ভূতাত্ত্বিক ঘটনার সাক্ষ্য বহন করে।
স্টেগোসরাস
মধ্য জুরাসিক উপযুগে বসবাসকারী হুয়ায়ানগোসরাসরা হল "স্টেগোসরাসের" আরও পূর্ববর্তী পূর্বপুরুষ। বর্তমান চীনে এদের যে দেহাবশেষ আবিষ্কৃত হয়েছে, তা প্রায় ১৬ কোটি ৫০ লক্ষ বছর, অর্থাৎ "স্টেগোসরাসের" সময়কাল অপেক্ষা অন্তত ২০ লক্ষ বছর পুরনো। এই "হুয়ায়ানগোসরাসরা" হল হুয়ায়ানগোসরাইডি গোত্রের এখনও পর্যন্ত আবিষ্কৃত একমাত্র গণ। এই "হুয়ায়ানগোসরাইডি" গোত্রও "স্টেগোসরিয়া" অধোবর্গেরই একটি গোত্র। আদিম জুরাসিক ইংলন্ডে বসবাসকারী সেলিডোসরাসরা হল এদের আরও পূর্বের পূর্বপুরুষ। আজ থেকে প্রায় ১৯ কোটি বছর আগে এদের অস্তিত্ব ছিল। লক্ষণীয় বিষয় হল এই যে, এদের মধ্যে "স্টেগোসরাস" ও অ্যাঙ্কিলোসরাস উভয়েরই বৈশিষ্ট্য বিদ্যমান ছিল। এদের আরও পূর্ববর্তী দুই পূর্বপুরুষ হল এমাউসরাস ও স্কুটেলোসরাস। প্রথমটির অস্তিত্বের সন্ধান মিলেছে বর্তমান জার্মানিতে ও পরেরটির মার্কিন যুক্তরাষ্ট্রের আরিজোনায়। অপেক্ষাকৃত ছোট আকৃতির, হালকা বর্মাবৃত এই দুই গণের প্রাণীরাই ছিল "স্টেগোসরাস" ও "অ্যাঙ্কিলোসরাস" - উভয়েরই নিকটাত্মীয়। এছাড়াও বর্তমান ফ্রান্সে এই ধরনের বর্মাবৃত ডাইনোসরদের বসবাস ও চলাচলের একটি সম্ভাব্য অঞ্চল আবিষ্কৃত হয়েছে, যার থেকে প্রায় ১৯ কোটি ৫০ লক্ষ বছর আগে থেকেই এদের অস্তিত্ব ছিল বলে বর্তমানে মনে করা হচ্ছে।
ডাইনোসর
কখনও কখনও ক্রিটেশিয়াস-প্যালিওজিন সীমার উপর থেকে উড়তে অক্ষম ডাইনোসরদের অবশেষ পাওয়া গেছে। ২০০১ খ্রিঃ পুরাজীববিদ জিয়েলেন্‌স্কি এবং বুদান নিউ মেক্সিকোর সান জুয়ান উপত্যকা থেকে প্রাপ্ত একটি হ্যাড্রোসরের একক পায়ের হাড়ের বর্ণনা দেন এবং এটিকে প্যালিওসিন ডাইনোসরদের অস্তিত্বের প্রমাণ হিসেবে তুলে ধরেন। যে প্রস্তরক্ষেত্র থেকে হাড়টি পাওয়া গিয়েছিল তার জন্ম প্যালিওসিন উপযুগে, আনুমানিক ৬ কোটি ৪৫ লক্ষ বছর আগে। যদি ঐ হাড়টি আবহবিকারের ফলে ঐ পাথরের স্তরে এসে না আটকে গিয়ে থাকে, তাহলে ওটি প্রকৃতই ক্রিটেশিয়াস-প্যালিওজিন বিলুপ্তি ঘটনার প্রায় ৫ লক্ষ বছর পরে সিনোজোয়িক মহাযুগেও পৃথিবীতে ডাইনোসরদের অস্তিত্বের পক্ষে প্রমাণ দেয়। অন্যান্য প্রমাণের অন্তর্গত হল হেল ক্রিক প্রস্তরক্ষেত্র থেকে প্রাপ্ত ডাইনোসর অবশেষ যা ক্রিটেশিয়াস-প্যালিওজিন সীমার ১.৩ মিটার (৫১ ইঞ্চি) উপরে ( বছর পরে) অবস্থিত। চীন সমেত পৃথিবীর অন্যান্য জায়গা থেকেও অনুরূপ প্রমাণ মিলেছে। অনেক বিজ্ঞানী অবশ্য এই সমস্ত প্রমাণকে জালি বলে অস্বীকার করেছেন, তাঁদের মতে এগুলো পূর্ববর্তী পাথরের স্তর থেকে আবহবিকারের ফলে স্থানচ্যুত হয়ে পরবর্তী যুগের স্তরে আটকা পড়েছে। যদিও হাড়গুলোর বয়স নির্ণয়ের প্রত্যক্ষ পদ্ধতিতে পরবর্তী সময়কালেরই সমর্থন পাওয়া যায়; ইউরেনিয়াম-দস্তা (U-Pb) তারিখ গণনাপদ্ধতিতে এগুলোর বয়স নির্ণীত হয়েছে ঠিক ৬ কোটি ৪৮ লক্ষ ± ৯০ লক্ষ বছর। সঠিক হলেও অবশ্য এই সমস্ত প্রমাণ মহাবিলুপ্তির ঘটনার প্রাবল্যের খুব একটা তারতম্য প্রতিষ্ঠা করতে পারবে না।
ডাইনোসরের বিবর্তন
ডাইনোনিকোসরেদের নামকরণ ('ভয়ংকর থাবাওয়ালা গিরগিটি') করা হয়েছে এদের কাস্তের ফলার আকারবিশিষ্ট পশ্চাৎপদের মাঝের আঙুলটির জন্য। এরা পাখিদের নিকট জ্ঞাতি। এরা দু'টো স্পষ্ট ভাগে বিভক্ত- ট্রুডন্টিডি ও ড্রোমিওসরিডি। ট্রুডন্টিডরা ওভির‍্যাপ্টরোসরিয়া ও অর্নিথোমিমোসরিয়ার সমসাময়িক ছিল; এদের গড়ন অপেক্ষাকৃত হালকা আর লম্বা পা-যুক্ত। ট্রুডন্টিডদের মধ্যে আবিষ্কৃত প্রাচীনতম জীবাশ্ম হল "সিনর্নিথয়েডের"। "ইউটার‍্যাপ্টর" বাদে বাকি ড্রোমিওসরিডরাও একই সময়কার প্রাণী। ইউটার‍্যাপ্টরের খুলির জীবাশ্ম ১২.৭ থেকে ১৪.৪ কোটি বছরের পুরোনো। এটা একটা অদ্ভুত ঘটনা বলা যায়, কারণ সাম্প্রতিক ক্ল্যাডিস্টিক্স প্রমাণ করে যে ইউটার‍্যাপ্টররা থেরোপডদের পূর্বপুরুষদের অনেক দূর সম্পর্কের জ্ঞাতি, "আর্কিওপ্টেরিক্স" দের থেকেও। ড্রোমিওসরিডদেরই পায়ের বৈশিষ্ট্য ছিল পরিবর্ধিত মাঝের আঙুল। এদের অন্তর্গত হল নামকরা ডাইনোসর "ড্রোমিওসরাস", "ডাইনোনিকাস" আর জুরাসিক পার্ক-খ্যাত "ভেলোসির‍্যাপ্টর"।
ফ্যানারোজোয়িক
মধ্য জুরাসিক উপযুগের ব্যাপ্তিকাল হল ১৭.৫ কোটি বছর পূর্ব হতে ১৬.৩ কোটি বছর পূর্ব পর্যন্ত। এই উপযুগে বৃহৎ সরোপড গোত্রের "ব্র্যাকিওসরাস" এবং "ডিপ্লোডিকাসের" মত সরিসৃপ প্রাণী সৃষ্টি হয় এবং এরা বৃক্ষহীন ফার্নযুক্ত প্রান্তরকে পরিপূর্ণ করে তোলে। "অ্যালোসরাসের" মত অনেক শিকারী প্রাণীরও উত্থান ঘটে। পৃথিবীর বনভূমির একটা বৃহৎ অংশ কনিফার (দেবদারু জাতীয় উদ্ভিদ) বন দ্বারা তৈরি হয়। মহাসাগরে প্লেসিওসর খুবই সহজপ্রাপ্ত ছিল এবং ইকথিওসর আরও উন্নতি হচ্ছিল। এই উপযুগে সর্বোচ্চ সংখ্যক সরিসৃপ ছিল। 
অন্ত্য জুরাসিক উপযুগের ব্যাপ্তিকাল হল ১৬.৩ কোটি বছর পূর্ব হতে ১৪.৫ কোটি বছর পূর্ব পর্যন্ত। অন্ত্য জুরাসিক উপযুগে প্যানজিয়া পৃথক হয়ে লরেশিয়া ও গন্ডোয়ানাতে পরিণত হওয়ার জন্যে সরোপড এবং ইকথিওসরের ব্যাপক বিলুপ্তি ঘটে এবং এই বিলুপ্তির ঘটনা জুরাসিক-ক্রিটেশিয়াস বিলুপ্তি নামে পরিচিত। সমুদ্রপৃষ্ঠের উচ্চতা বৃদ্ধি পায় এবং বৃক্ষহীন ফার্নযুক্ত প্রান্তরকে ধ্বংস করে জলাভূমি সৃষ্টি করে। ইকথিওসর বিলুপ্ত হয়ে যায় কিন্তু সরোপড পুরোপুরি বিলুপ্ত হয় নি এবং টিটানোসরাসের মত কিছু প্রজাতি K-T বিলুপ্তির ঘটনা পর্যন্ত টিকে থাকে। সমুদ্রপৃষ্ঠের উচ্চতা বৃদ্ধি আটলান্টিক সমুদ্র পথকে উন্মুক্ত করে দেয় এবং সময়ের সাথে সাথে এর আকার বৃদ্ধি পেতে থাকে। বিভক্ত পৃথিবী নতুন ডাইনোসরের বৈচিত্র্যতার সুযোগ করে দেয়।
পুরা প্রস্তর যুগ
পুরা প্রস্তর যুগ বা আদিম প্রস্তর যুগ বা প্যালিওলিথিক(উচ্চারণঃ অথবা ) বা প্যালিওলিথিক যুগ বলতে সেই সময়কালের ইতিহাসকে বোঝায় যখন আদিম মানুষ একদম প্রাথমিক পাথরের যন্ত্রপাতি বানাতে শুরু করেছিল। মানবজাতির প্রযুক্তিগত প্রাগৈতিহাসের প্রায় ৯৫% জুড়ে রয়েছে পুরা প্রস্তর যুগ। ২.৬ মিলিয়ন বছর আগে হোমিনিনিন যেমন অস্ত্রালোপিথেচিনদের মাঝে পাথরের যন্ত্রপাতি প্রচলনের সময় থেকে বর্তমান হতে ১০,০০০ বছর পূর্বে প্লাইস্টোসিন যুগের শেষভাগ পর্যন্ত এর বিস্তৃতি।
ডাইনোসর
ঊনবিংশ শতাব্দীর শুরুর দিকে ডাইনোসরের প্রথম জীবাশ্ম আবিষ্কৃত হয়। এরপর থেকে পর্বতগাত্র বা শিলায় আটকা পড়ে থাকা ডাইনোসরের কঙ্কাল পৃথিবীর বিভিন্ন জাদুঘরে আকর্ষণের কেন্দ্রবিন্দুতে পরিণত হয়। ডাইনোসরেরা বর্তমান বিশ্ব সংস্কৃতির একটি অবিচ্ছেদ্য অঙ্গে পরিণত হয়েছে। প্রধানত কোনো কোনো অবলুপ্ত ডাইনোসর প্রজাতির বিশাল আয়তন এবং তাদের সম্ভাব্য হিংস্র স্বভাবের দরুন তারা শিশু ও বয়স্ক সবার কাছেই বিশেষ আগ্রহের বিষয়ে পরিণত হয়েছে। সর্বাধিক বিক্রিত বই এবং জুরাসিক পার্ক ইত্যাদি প্রচুর কাটতি পাওয়া চলচ্চিত্রে ডাইনোসর প্রসঙ্গ এসেছে এবং এ সংক্রান্ত নতুন যে কোনো আবিষ্কার গণমাধ্যমে বিশেষভাবে সম্প্রচার করা হচ্ছে।
ড্রাম
ড্রামের উৎপত্তি প্রাচীন মিসরে খ্রীষ্টপুর্ব ৪০০০ অব্দে। কুমিরের চামড়ার তৈরি ড্রাম খ্রীষ্টপুর্ব ৫৫০০–২৩৫০ অব্দের প্রাচীন চৈনিক সভ্যতার নিদর্শন। সাহিত্য পর্যালোচনা করে দেখা যায়, বিভিন্ন ধর্মীয় আচারে ড্রামের ব্যবহার প্রচলিত ছিলো।
ক্যাল অর্কো
এ স্থানটি আবিষ্কারের ফলে ইতিহাস ও বিজ্ঞানে ব্যাপক প্রভাব পড়ে। খড়ির পাহাড় যুগ বা ক্রেটাসিয়াস যুগের শেষে ও প্রায় ৬৬ মিলিয়ন বছর আগেকার টারশিয়ারী যুগের শুরুতে ঘটে যাওয়া ঐ সময়ের চিত্রের সাথে সম্পর্কযুক্ত হওয়ায় নতুন দিগন্তের উন্মোচন ঘটায়। এ তথ্য প্রকাশিত হওয়ায় ডাইনোসরের জীববৈচিত্র্যের সংখ্যাগত দলিল পৃথিবীর অন্য যে-কোন স্থানের তুলনায় বেশীরূপে আখ্যায়িত হয়েছে। ২৯৩ প্রজাতির ডাইনোসরের পায়ের ছাপ চিহ্নিত করা হয়েছে। এ স্থান আবিষ্কারের পূর্বে সর্ববৃহৎ ও সর্বাপেক্ষা গুরুত্বপূর্ণ স্থান হিসেবে তুর্কমেনিস্তানের খোদা-পিল-আটা এবং পর্তুগাল, গ্রেট ব্রিটেন, স্পেন ও সুইজারল্যান্ডই ভূমিকা রাখতো। ঐগুলোর তুলনায় ক্যাল অর্কো বেশ কয়েকগুণ বড়। এছাড়াও কেবলমাত্র দুইটি প্রজাতির ২২০টি পদচিহ্ন বিশ্বের অন্যত্র পাওয়া গেছে।
ডাইনোসর
আধুনিক পখিদের অনেক প্রজাতি সামাজিক জীবনযাপনে অভ্যস্ত এবং তারা বড় দল তৈরি করে বসবাস করে। বিজ্ঞানীরা স্বীকার করেন যে পাখি এবং কুমিরদের (যারা বিবর্তনে পাখিদের নিকটতম জ্ঞাতি) বেশ কিছু আচরণ বিলুপ্ত ডাইনোসর প্রজাতিদের মধ্যেও দেখা যেত। ডাইনোসরদের আচরণ সম্বন্ধে অনুমান করা হয় তাদের কঙ্কালের ভঙ্গী, বাসস্থান, অঙ্গসঞ্চালনের কম্পিউটার অনুকৃতি এবং বর্তমান বাস্তুতন্ত্রের অনুরূপ ধাপে থাকা প্রাণীদের সাথে তুলনার মাধ্যমে।
ডাইনোসর
ডাইনোসর সম্বন্ধে জনসাধারণের মনে উন্মাদনার প্রথম সঞ্চার ঘটে ভিক্টোরীয় ইংল্যান্ডে। ঐ যুগ চলাকালীন ১৮৫৪ খ্রিঃ অর্থাৎ ডাইনোসর জীবাশ্মসমূহের প্রথম বৈজ্ঞানিক বর্ণনার তিন দশক বাদে লন্ডনের ক্রিস্টাল প্যালেস পার্কের বিখ্যাত ডাইনোসর ভাস্কর্যগুলো জনসাধারণের দর্শনের জন্য উন্মোচিত হয়। ক্রিস্টাল প্যালেস ডাইনোসরেরা অল্প সময়ের মধ্যেই এত জনপ্রিয় হয়ে ওঠে যে ছোট ছোট অনুকৃতির চাহিদা অনুমান করে ডাইনোসর পুতুলের জমজমাট ব্যবসা শুরু হয়ে যায়। পরবর্তী দশকগুলোতে পৃথিবীর নানা জায়গায় জাদুঘরসমূহে ডাইনোসর সংক্রান্ত জমকালো বিভাগ প্রতিষ্ঠা করে তাদের অবশেষ ও অনুকৃতি ইত্যাদির প্রদর্শনীর ব্যবস্থা করা হয়; ফলে পরবর্তী প্রজন্মের সদস্যেরা যাতে প্রাণীগুলোর সাথে বেশ চমকপ্রদভাবে পরিচিত হতে পারে, সেই ব্যবস্থা পাকা হয়ে ওঠে। উল্টোদিক থেকে ডাইনোসরদের জনপ্রিয়তাও যে তাদের সম্পর্কে বৈজ্ঞানিক আবিষ্কারের একটি গুরুত্বপূর্ণ চালিকাশক্তি সে'কথা অস্বীকার করা যায় না। বেশ কিছু নমুনার আবিষ্কারের পিছনে এই জনপ্রিয়তার প্রত্যক্ষ বা পরোক্ষ সংযোগ আছে। যেমন, ১৮৮০-৯০ এর দশক নাগাদ মার্কিন যুক্তরাষ্ট্রের বিভিন্ন জাদুঘর তাদের ডাইনোসর সংগ্রহ বাড়ানোর তাগিদে বিজ্ঞানী কোপ ও মার্শের জীবাশ্ম যুদ্ধে মদত দিয়েছিল। গোটা প্রক্রিয়াটা ডাইনোসর গবেষণার জগতের প্রভূত উপকার সাধন করেছিল।
ডাইনোসরের বিবর্তন
৬·৬ কোটি বছর আগে ক্রিটেশিয়াস যুগের শেষভাগে সংঘটিত ক্রিটেশিয়াস-প্যালিওজিন অবলুপ্তি ঘটনা অধিকাংশ ডাইনোসরের বিলুপ্তি ঘটায়। কেবল যে শাখাটি থেকে ইতোমধ্যেই প্রথম পাখিদের বিবর্তন হয়েছিল তারা আজ পর্যন্ত টিকে আছে।
সিনোজোয়িক
ইওসিন উপযুগের ব্যাপ্তি ছিল ৫৬ মিলিয়ন বছর পূর্ব হতে ৩৩.৯ মিলিয়ন বছর পূর্ব পর্যন্ত। আদিম ইওসিন উপযুগে গভীর অরণ্যে বসবাসকারী বিভিন্ন প্রজাতির প্রাণী প্যালিওসিন উপযুগের মত অপেক্ষাকৃত বড় আকারে বিবর্ধিত হতে অসমর্থ ছিল। কোন কিছুর ওজনই ১০ কিলোগ্রাম এর বেশি ছিল না। সেগুলোর মধ্যে আদিম উচ্চস্তরের প্রাণী, তিমি, ঘোড়া এবং বিভিন্ন স্তন্যপায়ী প্রাণীর প্রাথমিক রূপ উল্লেখযোগ্য ছিল। খাদ্য শৃঙ্খলের শীর্ষে প্যারাক্রাক্স এর মত বৃহৎ আকারের পাখি ছিল। তাপমাত্রা ছিল ৩০ ডিগ্রি সেলসিয়াস এবং এক মেরু থেকে অন্য মেরুতে তাপমাত্রার সামান্য তারতম্য ছিল। ইওসিনের মধ্যবর্তী সময়ে অস্ট্রেলিয়া এবং এন্টার্কটিকার মধ্যে এন্টার্কটিক সার্কামপোলার স্রোত গঠিত হয়েছিল। বিচ্যুৎ মহাসাগরগুলি পৃথিবীব্যাপী স্রোত সৃষ্টি করেছিল এবং এর ফলে বৈশ্বিক শীতল প্রভাব সৃষ্টি হয়েছিল এবং জঙ্গল সংকুচিত হয়েছিল। এটা স্তন্যপায়ীকে তিমির মত অতিকায় অনুপাতে বৃদ্ধি পেতে সাহায্য করেছিল এবং এদেরকে পূর্ণ জলচর প্রাণীতে পরিণত করেছিল। অ্যাণ্ড্রুসারকাসের মত স্তন্যপায়ী প্রাণী খাদ্য শৃঙ্খলের শীর্ষে ছিল। অন্ত্য ইওসিনে ঋতুসমূহের পুনর্জন্ম হয় এবং এর ফলে ক্রান্তীয় ঘাসযুক্ত অঞ্চলের বিস্তার ঘটে এবং ঘাসের বিবর্তন ঘটে। ইওসিনের শেষ পর্যায় ইওসিন-অলিগোসিন বিলুপ্তির ঘটনা দ্বারা চিহ্নিত হয়েছিল এবং এর ইউরোপীয় অংশ Grande copure নামে পরিচিত ছিল।
ডাইনোসর
পালকযুক্ত ডাইনোসরদের আবিষ্কার ও সেই সংক্রান্ত বিবৃতির প্রক্রিয়াটি আদৌ মসৃণ ছিল না। এর সবচেয়ে তীব্র বিরোধী সম্ভবত দুই বিজ্ঞানী অ্যালান ফেদুচ্চিয়া এবং থিয়াগার্টেন লিংহ্যাম-সলিয়ার, যাঁদের বক্তব্য হল ডাইনোসর নমুনায় প্রাপ্ত তথাকথিত 'পালকের' চিহ্ন আসলে তাদের চামড়ার নিচে অবস্থিত কোলাজেন তন্তুর পচনের ফলে সৃষ্টি হয়েছে। অবশ্য এই মতবাদ অন্যান্য বিজ্ঞানীরা সমর্থন করেন না, এবং ফেদুচ্চিয়ার গবেষণার বৈজ্ঞানিকতা নিয়েও প্রশ্ন উঠেছে।
ডাইনোসর
ট্রায়াসিক যুগের পর থেকে ডাইনোসরদের বিবর্তন স্বাভাবিক উদ্ভিদ ও মহাদেশসমূহের প্রকৃতি ও অবস্থান পরিবর্তনের সাথে তাল মিলিয়ে হয়েছিল। অন্ত্য ট্রায়াসিক ও আদি জুরাসিকে সমস্ত মহাদেশ একত্রে প্যাঞ্জিয়া নামক একটা অখণ্ড অতিমহাদেশ গঠন করে ছিল, আর পৃথিবীব্যাপী ডাইনোসরেরা প্রধানত সিলোফাইসিড জাতীয় মাংসাশী এবং আদি সরোপডোমর্ফ জাতীয় শাকাহারী এই দুই ভাগে বিভক্ত ছিল। ডাইনোসরদের সম্ভাব্য খাদ্য কনিফারপ্রধান ব্যক্তবীজী উদ্ভিদগোষ্ঠী অন্ত্য ট্রায়াসিকে নানা প্রজাতিতে ভাগ হয়ে যায়। প্রাথমিক সরোপডোমর্ফদের চোয়াল তথা মুখবিবরের গঠন তাদের খাবার থেঁতলে হজমের উপযোগী করে তোলার উপযুক্ত ছিল না। তাই ধারণা করা হয় তারা খাদ্যনালীর পরবর্তী কোনো অংশে এই কাজগুলো সম্পন্ন করার ব্যবস্থা করেছিল। ডাইনোসরদের প্রজাতিগত বৈচিত্র্যহীনতা মধ্য থেকে অন্ত্য জুরাসিক পর্যন্ত বজায় ছিল এবং এই গোটা সময় জুড়ে ভূখণ্ডের যে কোনো অঞ্চলে মাংসাশী বলতে ছিল সেরাটোসরিয়া, স্পিনোসরিড ও কার্নোসররা আর শাকাহারীদের মধ্যে ছিল স্টেগোসর জাতীয় অর্নিথিস্কিয়ান ও বৃহদায়তন সরোপডরা। উত্তর আমেরিকার মরিসন প্রস্তরক্ষেত্র এবং তাঞ্জানিয়ার তেন্দাগুরু থেকে এই জীববন্টনের প্রমাণ মেলে। চীনের ডাইনোসররা একটু আলাদা ছিল; সিনর‍্যাপ্টর প্রভৃতি থেরোপড এবং "মামেঞ্চিয়াসরাস" ইত্যাদি বিশেষ প্রকার সরোপডরা এখানকার বাসিন্দা ছিল। অ্যাঙ্কিলোসর এবং অর্নিথোপডরা সংখ্যায় বাড়ছিল, কিন্তু প্রোসরোপডরা বিলুপ্ত হয়ে গিয়েছিল। পাইন তথা কনিফার এবং ফার্ন ছিল প্রধান উদ্ভিদ। আগেকার প্রোসরোপডদের মত সরোপডরাও গিলে ফেলা ছাড়া মুখের মধ্যে খাবারের কোনো রকম পাচন-সহায়ক কাজ করত না, কিন্তু অর্নিথিস্কিয়ানরা এই ব্যাপারে অনেক দূর এগিয়ে গিয়েছিল; খাবার অনেকক্ষণ ধরে মুখের মধ্যে নিয়ে চিবানোর সুবিধার জন্য তাদের মধ্যে কারো কারো মুখে গাল সদৃশ অঙ্গেরও আবির্ভাব ঘটেছিল, আর চিবানোর কাজ আরও নিখুঁত করার জন্য দেখা দিয়েছিল নমনীয় চোয়াল। জুরাসিক যুগে বিবর্তনের আর একটা উল্লেখযোগ্য ঘটনা হল ম্যানির‍্যাপ্টোরা জাতীয় সিলুরোসরিডদের থেকে প্রথম পাখিদের আবির্ভাব।
প্রাক্-ক্যাম্ব্রিয়ান
মার্কিন যুক্তরাষ্ট্র ও ভারতবর্ষ থেকে আসা কিছু বিতর্কিত 'প্রাচীনতর' নিদর্শন বাদ দিলে প্রথম জটিল বহুকোশী জীবেদের আবির্ভাবের সময়কাল নির্ধারণ করা যায় আজ থেকে প্রায় ৬০ কোটি বছর আগে। এই ধরণের জীবাশ্মের প্রত্যক্ষ নিদর্শন পাওয়া গেছে ল্যান্টিয়ান প্রস্তরক্ষেত্র থেকে, যা অন্তত ৫৮ কোটি বছরের পুরোনো। ৫৪ কোটি ২০ লক্ষ বছর থেকে ৬০ কোটি বছর সময়সীমার মধ্যেকার বেশ কিছু বিচিত্র কোমলদেহী বহুকোশী জীবের নমুনা পাওয়া গেছে পৃথিবীর নানা স্থান থেকে। এদের একত্রে বলা হয় এডিয়াকারান বায়োটা। এই সময়কালের শেষ দিকে প্রথম শক্ত খোলকবিশিষ্ট প্রাণীর আবির্ভাব হয়। ক্যাম্ব্রিয়ান যুগের শেষদিকের পাথরের স্তরে বার্জেস শেল থেকে বহু বিচিত্র প্রজাতির সন্ধান পাওয়া গেছে, যাদের কোনো কোনোটা বর্তমান প্রাণীগোষ্ঠীসমূহের উৎস প্রজাতি হতে পারে। ক্যাম্ব্রিয়ানের প্রথম পর্যায়ে প্রাণীদের বিবর্তনের আকস্মিক বহু-বিভাজনের ঘটনাকে প্রাণের ক্যাম্ব্রিয়ান বিস্ফোরণ বলা হয়।
ডায়নামাইট
ডায়নামাইট আবিষ্কার করেছিলেন আলফ্রেদ নোবেল। এটি ছিল সে সময় ব্যবহৃত বারুদের চেয়ে উচ্চ মাত্রার বিষ্ফোরক।আলফ্রেদ ১৮৬৭ সালের ৭ মে ইংল্যান্ডে, ১৮৬৭ সালের ১৯ অক্টোবর সুইডেনে ডায়নামাইটের প্যাটেন্ট করান। তিনি ডায়নামাইট বিক্রয় করতেন ""নোবেলের বিষ্ফোরক গুড়ো"" ( Nobel's Blasting Powder) নামে।আবিষ্কারের অল্প কিছু দিনের মধ্যেই এর চাহিদা বাড়তে থাকে। এটি ছিল বারুদ এবং নাইট্রোগ্লিসারিনের চেয়ে অধিক নিরাপদ। নোবেল তাঁর প্যাটেন্ট কঠোর ভাবে নিয়ন্ত্রণ করতেন। কেউ অবৈধ ভাবে ডায়নামাইট উৎপাদন করলে দ্রুত তা বন্ধ করার ব্যবস্থা করতেন। এরপরেও যুক্তরাষ্ট্রে কিছু ব্যবসায়ী কিছুটা ভিন্ন উপায়ে ডায়নামাইট উৎপাদন করে তার প্যাটেন্ট নিয়েছিল।
ফ্যানারোজোয়িক
পার্মিয়ান যুগের ব্যাপ্তিকাল হল ৩০ কোটি বছর পূর্ব হতে ২৫ কোটি বছর পূর্ব পর্যন্ত এবং এটি প্যালিওজোয়িক মহাযুগের সর্বশেষ যুগ ছিল। এই যুগের শুরুতে, সকল মহাদেশ পরস্পরের সাথে সংযুক্ত হয়ে সুপারমহাদেশ প্যানজিয়া গঠন করে যা প্যানথালাসা নামক মহাসাগর দ্বারা আবৃত ছিল। এই সময় পৃথিবী খুব শুষ্ক ছিল এবং ঋতুগুলিও খুব রুক্ষ ছিল কারণ প্যানজিয়ার অভ্যন্তরের জলবায়ু এর বৃহৎ পানির উৎস দ্বারা নিয়ন্ত্রিত হতো না। নতুন শুষ্ক জলবায়ুতে ডায়াপসিড এবং সিন্যাপসিড উদ্ভুত হয়। ডিমেট্রডন এবং ইডাফোসরাসের মত প্রাণীগুলি নতুন মহাদেশে প্রাধান্য বিস্তার করেছিল। প্রথম কনিফার উদ্ভিদ সৃষ্টি হয় এবং স্থলজ জমিতে আধিপত্য করে। পার্মিয়ান যুগের শেষের দিকে স্কুটোসরাস এবং গোরগনোপসিড দ্বারা শূণ্য মরুভূমি পূর্ণ হয়ে যায়। এরপর তারা পৃথিবীর আরও ৯৫% প্রজাতির সাথে সাথে আকস্মিক বিপর্যয়ে বিলুপ্ত হয়ে যায় যা “দ্য গ্রেট ডায়িং” নামে পরিচিত এবং এটি তৃতীয় (ক্রমিক অনুসারে) এবং সবাধিক বিধ্বংসী বিলুপ্তির ঘটনা ছিল।
ডাইনোসর
ডাইনোসরের হাড়ের আধুনিক বৈজ্ঞানিক পর্যালোচনা ও বিবরণ দেওয়ার প্রক্রিয়া প্রথম শুরু হয় সপ্তদশ শতাব্দীর ইংল্যান্ডে। ১৬৭৬ খ্রিঃ অক্সফোর্ডশায়ারের চিপিং নর্টনের নিকটবর্তী কর্নওয়েলের কাছে একটি চুনাপাথরের স্তরে একটি হাড় পাওয়া যায়, যেটি পরবর্তীকালে "মেগালোসরাসের" একটি উরুর হাড় বলে প্রমাণিত হয়েছে। হাড়টি পাওয়ার পর অক্সফোর্ড বিশ্ববিদ্যালয়ের রসায়নের অধ্যাপক এবং আশমোলিয়ান মিউজিয়ামের প্রথম কিউরেটর রবার্ট প্লটের কাছে পাঠানো হয়। তিনি ১৬৭৭ খ্রিঃ প্রকাশিত তাঁর বই "ন্যাচারাল হিস্ট্রি অফ অক্সফোর্ডশায়ার"-এ এটির বিস্তারিত বর্ণনা দেন। তিনি সঠিকভাবে অনুমান করেন যে হাড়টি প্রকৃতপক্ষে কোনো বড় আয়তনের প্রাণীর উরুর হাড়ের নিম্নাংশ, এবং এ-ও বলেন যে বর্তমানে জ্ঞাত কোনো প্রজাতির পক্ষে এটির আয়তন বড্ড বেশি। তাই তিনি সিদ্ধান্ত করেন যে এটি আসলে বাইবেলে বর্ণিত দৈত্যাকার মানুষদের কারো পায়ের হাড়। ১৬৯৯ খ্রিঃ স্যার আইজাক নিউটনের বন্ধু এডওয়ার্ড লুইড, অক্সফোর্ডশায়ারের উইটনির নিকটে ক্যাসওয়েলে প্রাপ্ত একটি সরোপডের দাঁতের "রুটেলাম ইমপ্লিকেটাম" নাম দিয়ে যে নিবন্ধটি প্রকাশ করেন সেটিকে ডাইনোসর সংক্রান্ত প্রথম বৈজ্ঞানিক দৃষ্টিভঙ্গী থেকে লেখা নিবন্ধ বলা যেতে পারে।
১৮১৫ থেকে ১৮২৪ এর মধ্যে অক্সফোর্ড বিশ্ববিদ্যালয়ের ভূতত্ত্বের অধ্যাপক রেভারেন্ড উইলিয়াম বাকল্যান্ড "মেগালোসরাসের" আরও হাড় সংগ্রহ করে কোনো বৈজ্ঞানিক পত্রিকায় প্রথম কোনো ডাইনোসরের বিবরণ দেওয়ার কৃতিত্ব অর্জন করেন। এর পরে প্রাপ্ত ডাইনোসর ছিল "ইগুয়ানোডন"। ১৮২২ খ্রিঃ এর অবশেষ খুঁজে পেয়েছিলেন ম্যারি অ্যান ম্যান্টেল, ইংরেজ ভূতত্ত্ববিদ গিডিয়ন ম্যান্টেলের স্ত্রী। গিডিয়ন ম্যান্টেল এই জীবাশ্ম এবং আধুনিক ইগুয়ানার হাড়ের মধ্যে সাদৃশ্য খুঁজে পান। তাঁর অনুসন্ধানের ফল ১৮২৫ খ্রিঃ প্রকাশিত হয়।
ডাইনোসরের বিবর্তন
প্রথম ডাইনোসর ছিল দ্বিপদ। পরবর্তীকালে চার বার ডাইনোসরদের মধ্যে চতুষ্পদ দেহগঠনের আবির্ভাব হয়— ইউঅর্নিথোপোডা, সেরাটোপসিয়া, থাইরিওফোরা ও সরোপডোমর্ফা— এই চারটি ক্লেডের বিবর্তনের সময়। প্রত্যেক বারই এই ঘটনা সংশ্লিষ্ট প্রজাতির দেহের ক্রমবর্ধমান আয়তনের ফলে ঘটেছিল, আর প্রত্যেক বারই এই পরিবর্তন ছিল একমুখী, অর্থাৎ কোনো চতুষ্পদ ডাইনোসর থেকে কখনও আবার দ্বিপদ প্রজাতির বিবর্তন হয়নি।
ডাইনোসর
উড়তে অক্ষম ডাইনোসরদের আবিষ্কারের পরে পুরাজীববিদরা প্রাথমিকভাবে তাদের অনুষ্ণশোণিত হিসেবে ধারণা করেছিলেন। এ'থেকে সিদ্ধান্ত করা হয়েছিল তারা অপেক্ষাকৃত ধীর ও অলস প্রকৃতির জীব, যদিও আধুনিক সরীসৃপদের অনেকেই দেহের তাপমাত্রা নিয়ন্ত্রণের জন্য বহিঃপরিবেশের উপর নির্ভরশীল হলেও ক্ষিপ্র চালচলনে অভ্যস্ত। যাই হোক, অবলুপ্ত ডাইনোসরদের ঠাণ্ডা রক্তের প্রাণী মনে করার প্রচলন বজায় ছিল ১৯৬৮ খ্রিঃ পর্যন্ত; ঐ বছর বিজ্ঞানী রবার্ট ব্যাকার তাদের উষ্ণশোণিত হিসেবে প্রতিপন্ন করে একটি গুরুত্বপূর্ণ গবেষণাপত্র প্রকাশ করেন।
ডাইনোসর
যদিও 'ডাইনোসর' কথাটার আক্ষরিক অর্থ "ভয়াবহ গিরগিটি", কিন্তু ডাইনোসরেরা প্রকৃতপক্ষে গিরগিটি নয়। বরং তারা সরীসৃপ শ্রেণীর অন্তর্গত একটা আলাদা গোষ্ঠীর প্রতিনিধি, যাদের শারীরবৃত্তীয় ক্রিয়াকলাপ অনেকাংশে বর্তমান সরীসৃপদের থেকে পৃথক; যেমন, তারা ছিল উষ্ণশোণিত এবং দ্বিপদ গমনে সক্ষম। বিংশ শতাব্দীর প্রথমার্ধে অর্থাৎ পাখিদের ডাইনোসর বলে চিহ্নিত করার আগে পর্যন্ত বৈজ্ঞানিকরা ডাইনোসরদের অলস এবং অনুষ্ণশোণিত বলে মনে করতেন। ১৯৭০ এর দশক এবং তৎপরবর্তী অধিকাংশ গবেষণা থেকে অবশ্য জানা গেছে যে সমস্ত ডাইনোসর ছিল উচ্চ বিপাক হার যুক্ত, অতিমাত্রায় সক্রিয় প্রাণী এবং তারা পরস্পরের সাথে যোগাযোগের জন্য বিভিন্নভাবে অভিযোজিত হয়েছিল।
ডাইনোসর
এর থেকেও বড় ডাইনোসর ছিল, কিন্তু তাদের সম্বন্ধে জানা যায় কেবল কিছু অসম্পূর্ণ কঙ্কাল বা বিক্ষিপ্ত কিছু হাড় থেকে। বড় আয়তনের শাকাহারীদের অধিকাংশ নমুনা আবিষ্কৃত হয়েছে ১৯৭০ এর পর। এদের মধ্যে পড়ে "আর্জেন্টিনোসরাস", যাদের ভর ছিল সম্ভবত থেকে  কিলোগ্রাম; আর দীর্ঘতমদের মধ্যে "ডিপ্লোডোকাস" ছাড়াও আছে "সুপারসরাস", যারা দীর্ঘ ছিল। উচ্চতম হিসেবে উঁচু "সরোপসাইডন"-এর নাম করা যায়, যারা একটা ছ'তলা বাড়ির উপরের তলায় উঁকি দিতে পারত। অবশ্য সমস্ত ডাইনোসরদের মধ্যে সবচেয়ে ভারী আর সবচেয়ে দীর্ঘ প্রজাতি ছিল হয়তো "অ্যাম্ফিওসিলিয়াস ফ্র্যাজিলিমাস"। দুর্ভাগ্যজনকভাবে এই প্রজাতিটার মেরুদণ্ডের মাত্র একখানা ভাঙা কশেরুকা উদ্ধার করা গিয়েছিল ১৮৭৮ খ্রিস্টাব্দে, কিন্তু এখন সেটাও হারিয়ে গেছে। ঐ একটা হাড়ের ছবি দেখে অঙ্ক কষে বলা যায় গোটা প্রাণীটার দৈর্ঘ্য ছিল সম্ভবত আর ভর কিগ্রাঃ ( পাউণ্ড)। আবিষ্কৃত বৃহত্তম মাংসাশী ডাইনোসর হল "স্পিনোসরাস", ১৬ থেকে ১৮ মিটার (৫২ থেকে ৬০ ফুট) দীর্ঘ আর ৮১৫০ কিলোগ্রাম ভারী। অন্যান্য বড় মাপের মাংসাশীরা হল "জাইগ্যান্টোসরাস", "কার্কারোডন্টোসরাস", "টির‍্যানোসরাস" ইত্যাদি।
ডাইনোসরের বিবর্তন
প্যাকেসেফালোসরদের কপালের হাড় অত্যন্ত মজবুত ও মোটা হত। আজ অবধি প্রাপ্ত সবচেয়ে পুরোনো প্রজাতিটি হল "স্টেনোপেলিক্স" , এদের চারণভূমি ছিল আদি ক্রিটেশিয়াসের ইউরোপ।
ডাইনোসর
শ্রেণীবিন্যাসগত, অঙ্গসংস্থানগত ও পরিবেশগত দিক থেকে ডাইনোসর কথাটিকে বিভিন্ন প্রকারের কতকগুলি প্রাণীর একটি সাধারণ নাম হিসেবে বর্ণনা করা যেতে পারে। জীবাশ্ম প্রমাণ থেকে পুরাজীববিদরা উড়তে অক্ষম ডাইনোসরদের ৫০০ এরও বেশি গণ ও ১০০০ এরও বেশি প্রজাতিকে শনাক্ত করেছেন। সব কয়টি মহাদেশেই ডাইনোসরদের জীবন্ত ও প্রস্তরীভূত নানা প্রজাতির দেখা পাওয়া যায়, যাদের মধ্যে শাকাহারী ও মাংসাশী- উভয় প্রকার উদাহরণই রয়েছে। যদিও উৎপত্তিগতভাবে ডাইনোসরেরা দ্বিপদ, কিন্তু অবলুপ্ত অনেক চতুষ্পদ প্রজাতির সন্ধান পাওয়া গেছে, এবং কোনো কোনো প্রজাতি গমনের সময় প্রয়োজনমত দুই পা অথবা চার পা ব্যবহার করতে পারত। সমস্ত বিভাগের ডাইনোসরদের মধ্যেই শিং, হাড় ও চামড়ার পাত প্রভৃতি প্রদর্শনমূলক অঙ্গসংস্থানের নিদর্শন রয়েছে, এবং কোনো কোনো অবলুপ্ত প্রজাতির কঙ্কালে হাড়ের বর্ম ও কাঁটার মত গঠন লক্ষ্য করা যায়। বিভাগ নির্বিশেষে ডাইনোসরদের অন্যতম সাধারণ বৈশিষ্ট্য হল ডিম পাড়া ও বাসা বানানোর অভ্যাস। ওড়ার খাতিরে কিছু শারীরবৃত্তীয় বাধ্যবাধকতার জন্য আধুনিক পাখিরা আকারে ছোট হলেও প্রাগৈতিহাসিক ডাইনোসরদের অনেকেই ছিল বিশালদেহী। বৃহত্তম সরোপড ডাইনোসরেরা ৫৮ মিটার (১৯০ ফুট) পর্যন্ত দীর্ঘ এবং ৯.২৫ মিটার (৩০ ফুট ৪ ইঞ্চি) পর্যন্ত উঁচু হত। তবুও উড়তে অক্ষম ডাইনোসর মাত্রই বিশালাকার হবে- এই ধারণাটা ভুল। আবিষ্কৃত জীবাশ্মের বেশির ভাগই বড় মাপের ডাইনোসর- এ'কথা ঠিক। কিন্তু এর কারণ হল জীবাশ্মের আকার বড় হলে তা প্রকৃতির প্রতিকূলতা সহ্য করে প্রস্তরীভবন পর্যন্ত সহজে টিকে থাকতে পারে। আসলে অনেক ডাইনোসরই ছিল খুদে; যেমন, জিজিয়ানিকাস (Xixianykus) নামক ডাইনোসরটির দৈর্ঘ্য ছিল মাত্র ৫০ সেন্টিমিটার (প্রায় ২০ ইঞ্চি)।
ফ্যানারোজোয়িক
আদিম জুরাসিক উপযুগের ব্যাপ্তিকাল হল ২০ কোটি বছর পূর্ব হতে ১৭.৫ কোটি বছর পূর্ব পর্যন্ত। ট্রায়াসিকের তুলনায় এসময় জলবায়ু অধিক আর্দ্র ছিল এবং এর ফলশ্রুতিতে পৃথিবী অনেক উষ্ণ হয়েছিল। মহাসাগরে প্লেসিওসর, ইকথিওসর এবং সাগরে অ্যামোনাইট আধিপত্য বিস্তার করেছিল। স্থলে ডাইনোসর এবং অন্যান্য সরিসৃপ প্রাণী আধিপত্য বিস্তার করেছিল এবং এদের মধ্যে "ডিলোফোসরাস" প্রজাতি সর্বশীর্ষে ছিল। প্রথম প্রকৃত কুমির সৃষ্টি হয় এবং বৃহৎ উভচর প্রাণীকে বিলুপ্তির দ্বারপ্রান্তে পৌঁছে দেয়। সরিসৃপ প্রাণী পৃথিবীতে প্রাধান্য বিস্তারকারী প্রাণী হিসেবে উত্থিত হয়। ইতিমধ্যে প্রথম স্তন্যপায়ী প্রাণী সৃষ্টি হয় কিন্তু এরা কখনো শ্রিউ এর উচ্চতাকে অতিক্রম করেনি।
ডাইনোসরের বিবর্তন
গাছ আর শাকাহারী ডাইনোসরদের সমসাময়িক বিবর্তন ও কার্যকারণ সম্পর্কটি এখনও প্রবল বিতর্কের উৎস। অন্ত্য ট্রায়াসিকে প্রোসরোপডদের আবির্ভাবের সাথে তৎকালীন উদ্ভিদকুলের সম্ভাব্য বিপর্যয় অথবা বহুমুখী বিবর্তনের যোগসূত্র স্থাপন করার চেষ্টা চলছে। ক্রিটেশিয়াস যুগে সেরাটোপসিড, ইগুয়ানোডন্ট এবং হ্যাড্রোসরিডদের আবির্ভাবের ফলেই গুপ্তবীজী উদ্ভিদদের বিবর্তনীয় বিকিরণ হয়েছিল (অর্থাৎ গাছের পাতা-খেকো ডাইনোসরদের থেকে বাঁচতে তারা আলাদা আলাদাভাবে অভিযোজিত হয়ে আলাদা আলাদা প্রজাতিতে ভাগ হয়ে গিয়েছিল) বলে ধারণা করা হয়। দুর্ভাগ্যের বিষয় ডাইনোসরদের খাদ্যের ব্যাপারে পছন্দ-অপছন্দের কোনো প্রত্যক্ষ প্রমাণ নেই, শুধুমাত্র চিবানোর ধরন এবং গ্যাস্ট্রোলিথ বা গিলে ফেলা খাবার থেঁতো করার জন্য পাকস্থলির ভিতরকার পাথরের নিদর্শন ছাড়া।
ডাইনোসরের বিবর্তন
প্রাথমিক ডাইনোসরদের গোষ্ঠীগুলো ট্রায়াসিক যুগ ধরে নানা শাখায় ভাগ হয়ে গিয়েছিল। তারা বিভিন্ন বাস্তুতন্ত্রগত ধাপে অবস্থানের উপযুক্ত অভিযোজনে অভিযোজিত হয়। ডাইনোসরদের রাজত্বকাল, অর্থাৎ গোটা জুরাসিক ও ক্রিটেশিয়াস যুগে ১ মিটারের বেশি দীর্ঘ স্থলচর প্রাণীদের প্রায় প্রত্যেকটিই ছিল কোনো না কোনো প্রজাতির ডাইনোসর।
টেথিস সাগর
আজ থেকে প্রায় ২৫ কোটি বছর আগে ট্রায়াসিক যুগে "পুরাতন টেথিস" মহাসাগরের দক্ষিণ উপকূলে একটি নূতন মহাসাগর তৈরি হতে শুরু করে। সে'সময়ের একক মহাদেশ প্যানজিয়ার দক্ষিণপূর্ব অংশের (গন্ডোয়ানা) উত্তর উপকূলের একটি ফালির মতো অংশ (কিমেরীয় ভূভাগ) মূল মহাদেশ থেকে ক্রমশ বিচ্ছিন্ন হয়ে ধীরে ধীরে উত্তরে সরে আসতে শুরু করে। এই প্রক্রিয়াটি শুরু হয় পূর্ববর্তী পার্মিয়ান যুগেই। এর ফলে এই কিমেরিয়া অংশের দক্ষিণে যে নূতন সাগরের উদ্ভব ঘটে তাই হল টেথিস সাগর। পুরাতন টেথিসের বিপরীতে একে অনেক সময় "নব্য টেথিস সাগর" নামেও অভিহিত করা হয়ে থাকে। পরবর্তী ৬ কোটি বছর ধরে কিমেরীয় ভূভাগ যত উত্তরের দিকে সরে আসতে থাকে ততই "পুরাতন টেথিস" প্যানজিয়ার উত্তর অংশ (অর্থাৎ লরেশিয়া) ও কিমেরিয়ার মধ্যে সংকুচিত হয়ে আসতে থাকে ও কিমেরিয়ার দক্ষিণ প্রান্তে "নব্য টেথিস সাগর" প্রসারিত হয়ে উঠতে থাকে। ট্রায়াসিক যুগের শেষ ও জুরাসিক যুগের শুরুর দিকে, অর্থাৎ আজ থেকে প্রায় ২০ কোটি বছর আগে শেষপর্যন্ত কিমেরীয় ভূভাগ এসে উত্তর প্যানজিয়ার সাথে মিলে যায়। ফলে "পুরাতন টেথিসের" সম্পূর্ণ অবলুপ্তি ঘটে ও "নব্য টেথিসের" গঠন প্রক্রিয়া সম্পন্ন হয়। নূতন এই টেথিস মহাসাগর পুরাতন মহাসাগরটির প্রায় সমগ্র অংশটিই অধিকার করে বিরাজ করতে শুরু করে।
ডাইনোসর
আধুনিক পাখিরা প্রধানত নানা রকম দৃশ্যমান ও শ্রবণযোগ্য সংকেতের মাধ্যমে পরস্পরের সাথে ভাব বিনিময়ের জন্য বিখ্যাত, আর জীবাশ্মীভুত ডাইনোসরদের মধ্যে প্রদর্শন-অঙ্গের নিদর্শনের বৈচিত্র্য ও প্রাচুর্য দেখে মনে করা হয় ভাব বিনিময়ের বিষয়টি ডাইনোসরদের মধ্যেও গুরুত্বপূর্ণ ছিল। অবশ্য ডাইনোসরদের ডাক কেমন হত ও কী কাজে ব্যবহৃত হত তা নিয়ে নিশ্চিত হওয়া যায় না। ২০০৮ খ্রিঃ পুরাজীববিদ ফিল সেন্টার ডাইনোসর সমেত অন্যান্য মেসোজোয়িক প্রাণীর দেহে শব্দ করার ক্ষমতার নিদর্শন সংক্রান্ত একটি পরীক্ষা চালান। সেন্টার বুঝতে পারেন চলচ্চিত্র ও তথ্যচিত্রে হামেশা ডাইনোসরদের হুঙ্কার দিতে দেখা গেলেও মেসোজোয়িক ডাইনোসরদের অধিকাংশই খুব সম্ভবত কোনও রকম শব্দ করতে পারত না, যদিও ল্যাম্বিওসরিনদের মাথায় অবস্থিত ফাঁপা নলাকার ঝুঁটিগুলো বিভিন্ন রকম শব্দ সৃষ্টি করার সময় অনুনাদ প্রকোষ্ঠ হিসেবে ব্যবহৃত হয়ে থাকার সম্ভাবনা আছে। এই সিদ্ধান্তে উপনীত হওয়ার আগে সেন্টার আধুনিক সরীসৃপ ও পাখিদের দেহে শব্দসৃষ্টিকারী অঙ্গসমূহের বিন্যাস লক্ষ্য করেন। তিনি দেখেন, সরীসৃপদের মধ্যে একাধিকবার স্বরযন্ত্রের (ইংরেজিতে 'Larynx') বিবর্তন হয়েছে। কুমিরেরাও এর ব্যতিক্রম নয়, যে কারণে তারা এক প্রকার ঘড়ঘড়ে আওয়াজ করতে পারে। কিন্তু পাখিদের কোনো স্বরযন্ত্র নেই। পাখির ডাকের শব্দ উৎপন্ন হয় সিরিংক্স নামক একটি অঙ্গ থেকে, যেটি সমস্ত পাখির দেহেই বর্তমান এবং যেটির সাথে স্বরযন্ত্রের কোনও সম্পর্ক নেই। এ'থেকে বোঝা যায় অন্যান্য সরীসৃপের স্বরযন্ত্রের থেকে সম্পূর্ণ আলাদাভাবে সিরিংক্সের বিবর্তন হয়েছিল। সিরিংক্সকে ঠিকঠাক কাজ করতে হলে বায়ুথলির প্রয়োজন হয়; বিশেষত কন্ঠাস্থির কাছে অবস্থিত "কন্ঠাস্থি বায়ুথলি" এর কাজে অপরিহার্য। এই বায়ুথলিটি সংলগ্ন হাড়গুলোয় বিশেষ প্রকার দাগ বা ফুটোর সৃষ্টি করে। বিশেষত প্রগণ্ডাস্থি বা হিউমেরাস হাড়ে বেশ বড় একটা ফুটো এর অবস্থানের ফলে তৈরি হয়। সরিস্কিয়ান ডাইনোসরদের দেহে বায়ুথলির অবস্থান ও নানা রকম বিন্যাস দেখা গেলেও ডাকের জন্য প্রয়োজনীয় কন্ঠাস্থি বায়ুথলির নিদর্শন এনান্টিঅর্নিথিন-এর আগে কোনও জীবাশ্মে পাওয়া যায় না। এর একমাত্র ব্যতিক্রম ছিল "এরোস্টিয়ন", যারা সম্ভবত শব্দ করা ছাড়া অন্য কোনও কারণে পাখিদের থেকে আলাদাভাবে কন্ঠাস্থি বায়ুথলির উদ্ভব ঘটিয়েছিল।
জীবন
৪.৫৪ বিলিয়ন বছর পূর্বে পৃথিবীর গঠনের কিছু সময় পর, ৪.৪১ বিলিয়ন বছর পূর্বে মহাসাগরসমূহের গঠনের পর প্রায় ৪.২৮ বিলিয়ন বছর পূর্বে পৃথিবীতে প্রথম জীবনের অস্তিত্বের সন্ধান পাওয়া যায়। পৃথিবীর বর্তমান জীবন সম্ভবত আরএনএ জগৎ হতে উদ্ভূত, যদিও আরএনএ-ভিত্তিক জীবনই প্রথম নয়। যে প্রক্রিয়ায় জীবনের উৎপত্তি হয়েছে তা আজও অজানা রয়ে গেছে, যদিও অনেক অনুসিদ্ধান্ত গঠন করা হয়েছে এবং সেগুলো বেশিরভাগ সময়ই মিলার-উরি নিরীক্ষার উপর ভিত্তি করে। প্রাপ্ত প্রথম জীবনের অস্তিত্ব হল ব্যাকটেরিয়ার মাইক্রোফসিল, ৩.৪৫ বিলিয়ন বছর পুরাতন অস্ট্রেলিয়ান শিলায় অণুজীব পাওয়া গেছে বলে রিপোর্ট প্রকাশিত হয়েছে। ২০১৬ সালের জুলাই মাসে বিজ্ঞানীরা ৩৫৫টি জিনের সেট প্রাপ্তির প্রতিবেদন প্রকাশ করে, যাদের সকল জীবের সর্বশেষ সার্বজনীন একই পূর্বপুরুষ বলে উপস্থাপন করা হয়।
ফ্যানারোজোয়িক
ইওসিন উপযুগের ব্যাপ্তি ছিল ৫.৬ কোটি বছর পূর্ব হতে ৩.৪ কোটি বছর পূর্ব পর্যন্ত। আদিম ইওসিন উপযুগে স্থলজ প্রাণী আকারে ক্ষুদ্র ছিল এবং অনেকটা প্যালিওসিনের মত আবদ্ধ জঙ্গলে বসবাস করত। কোন কিছুর ওজনই ১০ কিলোগ্রাম এর বেশি ছিল না। সেগুলোর মধ্যে আদিম প্রাইমেট, তিমি, ঘোড়া এবং বিভিন্ন স্তন্যপায়ী প্রাণীর প্রাথমিক রূপ উল্লেখযোগ্য ছিল। খাদ্য শৃঙ্খলের শীর্ষে [[গ্যাসটোরনিস]] এর মত বৃহৎ আকারের পাখি ছিল। এটাই ইতিহাসের একমাত্র সময় যখন পাখি পৃথিবীতে আধিপত্য বিস্তার করেছিল। তাপমাত্রা ছিল ৩০ ডিগ্রি সেলসিয়াস এবং এক মেরু থেকে অন্য মেরুতে তাপমাত্রার সামান্য তারতম্য ছিল। মধ্য ইওসিনে অস্ট্রেলিয়া এবং এন্টার্কটিকার মধ্যে এন্টার্কটিক সার্কামপোলার স্রোত গঠিত হয়েছিল যার ফলে বিচ্যুৎ মহাসাগরগুলি পৃথিবীব্যাপী স্রোত সৃষ্টি করেছিল এবং এর ফলে বৈশ্বিক শীতল প্রভাব সৃষ্টি হয়েছিল এবং জঙ্গল সংকুচিত হয়েছিল। এটা স্তন্যপায়ীকে তিমি থেকে ম্যামথের মত অতিকায় অনুপাতে বৃদ্ধি পেতে সাহায্য করেছিল এবং এদেরকে পূর্ণ জলচর প্রাণীতে পরিণত করেছিল। "[[অ্যাণ্ড্রুসারকাসের]]" মত স্তন্যপায়ী প্রাণী খাদ্য শৃঙ্খলের শীর্ষে ছিল এবং হাঙ্গর "[[ব্যাসিলোসরাস]]" তিমি দ্বারা স্থানান্তরিত হয়েছিল ও সমুদ্রে আধিপত্য বিস্তার করেছিল। অন্ত্য ইওসিন উপযুগে ঋতুসমূহের পুনর্জন্ম হয় এবং এর ফলে ক্রান্তীয় ঘাসযুক্ত অঞ্চলের বিস্তার ঘটে এবং ঘাসের বিবর্তন ঘটে।
মৎস্য শিকার
প্রায় চল্লিশ হাজার বছর পূর্বে পেলিওলিথিক যুগে মাছ আহরণ কার্য্যের উদ্ভব ঘটেছিল বলে জানা যায়। তিয়ানিউয়ান মানবের কঙ্কাল পরীক্ষা-নিরীক্ষান্তে জানা যায় পূর্ব এশিয়ায় তাঁরা নিয়মিতভাবে স্বাদু পানির মাছ ধরার মাধ্যমে খাবারের চাহিদা মেটাতো। প্রত্নতত্ত্ববিশারদগণ তাদের প্রতিবেদনে পরিত্যক্ত মাছের হাড় এবং গুহায় অঙ্কিত চিত্রকর্ম পরখ করে দেখেছেন বলে উল্লেখ করেন। তাদের মতে, সামুদ্রিক খাবার আত্মরক্ষার জন্য অত্যন্ত গুরুত্বপূর্ণ ছিল। এ ধরণের খাবার উল্লেখযোগ্য পরিমাণে আহরিত হতো। ঐ সময়ে অধিকাংশ লোকই শিকার করে জীবনধারণসহ যাযাবর জীবনধারায় অভ্যস্ত ছিল। কিন্তু স্থায়ীভাবে বসবাসকারীগণ মাছ শিকারের মাধ্যমে তাদের খাদ্যের প্রধান উৎসরূপে যুক্ত করেছিল।
ডাইনোসর
সাম্প্রতিককালে প্রাপ্ত প্রমাণ থেকে বোঝা যায় অন্তত কিছু আদিম উড়তে অক্ষম ডাইনোসর ও পাখি ঠাণ্ডা ও নাতিশীতোষ্ণ জলবায়ু অঞ্চলে বসবাস করত এবং দেহাভ্যন্তরীণ জৈবিক ব্যবস্থার মাধ্যমে নিজেদের দেহের তাপমাত্রাও নিয়ন্ত্রণ করতে পারত (বড় প্রাণীরা বিশাল আয়তনের মাধ্যমে আর ছোট প্রাণীরা পালক বা অনুরূপ কোনো দেহ-আবরকের মাধ্যমে)। মেসোজোয়িক ডাইনোসরদের দেহে উষ্ণশোণিত ব্যবস্থার আরও প্রমাণ পাওয়া গেছে অস্ট্রেলিয়া ও অ্যান্টার্কটিকায় মেরু ডাইনোসর-দের জীবাশ্ম আবিষ্কার হওয়ার পর। কিছু কিছু ডাইনোসর জীবাশ্মের হাড়ের অভ্যন্তরে রক্তবাহী নালিকার যে বিন্যাস দেখা যায়, তা-ও উষ্ণশোণিত প্রাণীরই অনুরূপ। তা সত্ত্বেও ডাইনোসরদের দেহের তাপমাত্রা নিয়ন্ত্রণের যথাযথ ব্যবস্থা ও তার বিবর্তনের মডেলটি সম্পর্কে বিজ্ঞানীদের মধ্যে বিতর্ক চলছে।
ক্যাম্ব্রিয়ান
সম্প্রতি ক্যাম্ব্রিয়ানের সূচনাকালের অপেক্ষাকৃত নির্ভুল তারিখ হিসেবে আজ থেকে ৫৪·২ কোটি± ·০৩ কোটি বছর সময়কালটিকে তুলে ধরা হয়েছে। ঐ সময় একটি বিলুপ্তি ঘটনা সংঘটিত হয়েছিল। এই তারিখ গণনাপদ্ধতির যুক্তিটি পুরাজীববিদ্যায় অবরোহী যুক্তিবাদের ব্যবহারের এক চমৎকার দৃষ্টান্ত। ঠিক প্রাক্‌-ক্যাম্ব্রিয়ান ও ক্যাম্ব্রিয়ানের সীমাস্থিত পাথরে কার্বন আইসোটোপের আকস্মিক হ্রাস লক্ষ্য করা যায়। এই হ্রাসের মাত্রা এতই ব্যাপক যে এর মাধ্যমেই বিশ্বব্যাপী এই দুই যুগের সীমারেখা চিহ্নিতকরণের কাজ করা হয়। ওমান থেকে প্রাপ্ত পাথরে এই হ্রাসের মাত্রা সবচেয়ে স্পষ্ট ও নিখুঁতভাবে বোঝা যায়। আমথর (২০০৩) দেখান যে একটি বিলুপ্তি ঘটনার সাথে কার্বন আইসোটোপের হ্রাসের ঘটনাটি সমাপতিত হয়; ঠিক সেই সময়ই প্রাক্‌-ক্যাম্ব্রিয়ান থেকে প্রাপ্ত অনেকগুলি জীবাশ্মের আকস্মিক অন্তর্ধান ঘটে। ওমান থেকে প্রাপ্ত পাথরে সেইসঙ্গে আগ্নেয় ছাইয়ের একটি স্তরেরও দেখা মেলে। এই ছাই থেকে প্রাপ্ত জারকন কেলাসের বয়স নির্ভুলভাবে নির্ণয় করা গেছে: ৫৪·২ ± ০·০৩ কোটি বছর (দস্তার সাপেক্ষে ইউরেনিয়ামের বিভাজনের হার বিচার করে)। এই অপেক্ষাকৃত নিখুঁত সময় গণনার ফলে সাইবেরিয়া ও নামিবিয়া থেকে প্রাপ্ত নমুনাগুলোরও বয়স সম্পর্কে আরও নিশ্চিত হওয়া গেছে।
ডাইনোসরের বিবর্তন
প্রাথমিক সরিস্কিয়ানদের বাদ দিলে এখনও পর্যন্ত আবিষ্কৃত প্রাচীনতম থেরোপড জীবাশ্ম হল সিলোফাইসয়ডিয়াদের, যাদের অন্তর্ভুক্ত হল "সিলোফাইসিস" প্রভৃতি ডাইনোসর। এদের সময়কাল অন্ত্য ট্রায়াসিক থেকে আদি জুরাসিক অর্থাৎ ২২ কোটি ৭০ লক্ষ থেকে ১৮ কোটি বছর আগে পর্যন্ত। ক্ল্যাডিস্টিক্স বিশ্লেষণে কখনও কখনও এদের সেরাটোসরিয়া বিভাগের অন্তর্ভুক্ত করা হয়। শ্রোণীচক্র ও পশ্চাৎপদের গড়নে এই বিভাগটির অন্যান্য সদস্যদের সাথে সিলোফাইসয়ডিয়াদের সাদৃশ্য আছে। অন্যান্য সেরাটোসরিয়ার প্রথম আবির্ভাব হয়েছিল অন্ত্য জুরাসিকে, উত্তর আমেরিকার পশ্চিমাংশে।
তরেস দেল পাইন জাতীয় উদ্যান
জুন ২০০৪-এ, বিজ্ঞানীরা ডলফিনের মত প্রাণীর প্রায় সম্পূর্ণ কঙ্কালের ৪৬টি প্রাচীন নমুনা জীবাশ্ম আবিষ্কার করেছে যাদের ইচথিয়োসর বলা হয় এগুলো ২৪৫ থেকে ৯০ মিলিয়ন বছর আগে বসবাস করতো । গলে যাওয়া হিমবাহের নীচের নতুন শিলা মুখে এগুলো পাওয়া গিয়েছে ।
ডাইনোসর
জীবাশ্মীভূত ডাইনোসরের দেহে কোমল কলাতন্ত্রের অবস্থানের অন্যতম উৎকৃষ্ট নমুনা পাওয়া গেছে ইতালির পিয়েত্রারোজায়। ১৯৯৮ খ্রিঃ নিবন্ধীকৃত এই আবিষ্কারটি অন্যতম সিলুরোসর "সিপিওনিক্স স্যাম্‌নিটিকাস" প্রজাতির একটি ক্ষুদ্র ও অপ্রাপ্তবয়স্ক সদস্যের। নমুনাটিতে ক্ষুদ্রান্ত্র, কোলন, যকৃৎ, পেশি ও শ্বাসনালীর অংশবিশেষ সংরক্ষিত ছিল।
সাইনোসেরাটপ্‌স
সাইনোসেরাটপ্‌স (উচ্চারণ:সাই-নো-সে-রা-টপ্‌স্‌; ) হল অধুনা বিলুপ্ত, আনুমানিক ৭.২ কোটি বছর থেকে ৬.৬ কোটি বছর আগে জীবিত সেরাটোপ্‌সিয়ান ডাইনোসরদের একটি গণ। এরা ছিল ভূতাত্ত্বিক ইতিহাসের ক্রিটেশিয়াস যুগের প্রাণী ও এদের বিচরণক্ষেত্র ছিল বর্তমান চীন দেশের শান্‌ডং প্রদেশ। ২০১০ খ্রিঃ বিজ্ঞানী শু শিং "প্রমুখ" প্রামাণ্য প্রজাতিটির "ঝুচেঙ্গেন্সিস" নামকরণ করেন। শান্‌ডং প্রদেশের ঝুচেং অঞ্চল থেকে পাওয়ার সুবাদে এই নামকরণ হয়। সম্পূর্ণ নামের অর্থ দাঁড়ায় "ঝুচেঙে প্রাপ্ত চীনা শিংওয়ালা মুখ"।
স্টেগোসরাস
উপযুক্ত জীবাশ্ম বা দেহাবশেষ সেভাবে আবিষ্কৃত না হওয়ায়, "স্টেগোসরাসের" পূর্বপুরুষদের সম্বন্ধে এখনও পর্যন্ত বিশেষ কিছু জানা যায়নি। তবে সাম্প্রতিককালে মরিশন ফর্মেশনের নীচের দিকের স্তরেও এমন কিছু সমগোত্রের প্রাণীর অবশেষ খুঁজে পাওয়া গেছে, যারা "স্টেগোসরাসের" চেয়েও কয়েক লক্ষ বছরের পুরনো। অন্ত্য জুরাসিক উপযুগের মধ্যভাগে কিমেরিজিয়ান অধোযুগের (১৫ কোটি ৭৩ লক্ষ - ১৫ কোটি ২১ লক্ষ বছর পূর্বে) এই প্রাণীগুলির সাথে হেসপেরোসরাসদের কিছুটা সাদৃশ্য রয়েছে। এখনও পর্যন্ত "স্টেগোসরাসের" যে সবচেয়ে পুরনো পূর্বপুরুষ গণকে চিহ্নিত করা সম্ভব হয়েছে, তা হল লেক্সোভিসরাস। আধুনিক ইংলন্ড ও ফ্রান্সের অক্সফোর্ড ক্লে ফর্মেশনের মধ্যে এদের জীবাশ্ম আবিষ্কৃত হয়েছে। মধ্য জুরাসিক উপযুগের শেষদিকে ক্যালোভিয়ান আধোযুগে (১৬ কোটি ৩৫ লক্ষ - ১৬ কোটি ১০ লক্ষ বছর পূর্বে) এদের অস্তিত্ব ছিল।
ডাইনোসর
ডাইনোসরেরা যে পাখিদের পূর্বপুরুষ হতে পারে এ'কথা প্রথম বলেন টমাস হেনরি হাক্সলি, ১৮৬৮ খ্রিস্টাব্দে। বিংশ শতাব্দীর শুরুতে জেরার্ড হাইলমানের গবেষণার পর এই ধারণার পরিবর্তে ডাইনোসর ও পাখিদেরকে সাধারণ থেকোডন্ট-দের আলাদা আলাদা বংশধর বলে চিহ্নিত করা হয়। এর প্রমাণ হিসেবে ডাইনোসরদের জীবাশ্মে 'কন্ঠাস্থির অনুপস্থিতির' নিদর্শন দেওয়া হত । কিন্তু পরবর্তী অনুসন্ধান প্রমাণ করে যে ডাইনোসরদের কন্ঠাস্থি প্রকৃতপক্ষে অনুপস্থিত নয়; পাখিদের মতোই তাদের দু'টি কন্ঠাস্থি জুড়ে গিয়ে ফারকুলা নামক একক হাড় হিসেবে অবস্থান করে। "ওভির‍্যাপ্টর"-এর জীবাশ্মে এর আগে ১৯২৪ খ্রিঃ এই হাড়ের খোঁজ পাওয়া গিয়েছিল, কিন্ত বিজ্ঞানীরা তখন সেটাকে আন্তঃকন্ঠাস্থি মনে করেছিলেন। ১৯৭০ এর দশকে বিজ্ঞানী জন অস্ট্রম ডাইনোসর থেকে পাখির উৎপত্তির মতবাদের পুনঃপ্রতিষ্ঠা করেন, এবং পরবর্তীকালে ক্ল্যাডিস্টিক বিশ্লেষণের বহুল প্রচলন ও প্রচুর থেরোপড ও আদিম পাখির জীবাশ্মের আবিষ্কারের সাথে সাথে মতটি অধিক গুরুত্ব পেতে থাকে। এই প্রসঙ্গে বিশেষভাবে উল্লেখযোগ্য য়িক্সিয়ান প্রস্তরক্ষেত্র, যেখান থেকে বহুসংখ্যক আদিম পাখি ও থেরোপডের জীবাশ্ম পাওয়া গেছে, অনেক ক্ষেত্রে কোনো না কোনো পালক সমেত। পাখিদের সাথে থেরোপড ডাইনোসরদের শারীরস্থানিক বৈশিষ্ট্যের মিলের সংখ্যা একশোরও বেশি, আর ঐ ডাইনোসরদেরকেই এখন বিবর্তনের ধারায় পাখিদের নিকটতম জ্ঞাতি বলে মনে করা হয়। সিলুরোসরদের অন্তর্গত ম্যানির‍্যাপ্টোরা বিভাগটি পাখিদের নিকটতম। অ্যালান ফেদুচ্চিয়া, ল্যারি মার্টিন ও মুষ্টিমেয় অপর কয়েকজন বিজ্ঞানী বিকল্প বিবর্তনীয় ধারার প্রস্তাব করেছেন। এগুলোর মধ্যে পড়ে হাইলমানের প্রাথমিক আর্কোসর মতবাদের পুনর্নবীকরণ এবং ম্যানির‍্যাপ্টোরাদেরকে পাখিদের পূর্বপুরুষ হিসেবে মেনে নিয়েও তাদের ডাইনোসরদের থেকে আলাদা করে দেখা। এই শেষোক্ত মতবাদে ডাইনোসরদের সাথে ম্যানির‍্যাপ্টোরার মিলটি অভিসারী বিবর্তনের নমুনা হিসেবে গণ্য করা হয়।
ডাইনোসর
১৮৯৭ খ্রিঃ এর পর অ্যান্টার্কটিকা সমেত সারা পৃথিবী জুড়ে ডাইনোসরের জীবাশ্মের খোঁজ শুরু হয়। প্রথম আবিষ্কৃত দক্ষিণ মেরু ডাইনোসর হল অন্যতম অ্যাঙ্কিলোসরিড "অ্যান্টার্কটোপেল্টা অলিভেরোই"। এর জীবাশ্ম পাওয়া গিয়েছিল ১৯৮৬ খ্রিঃ জেম্‌স রস দ্বীপ থেকে, যদিও প্রথম দক্ষিণ মেরু মহাদেশীয় ডাইনোসর প্রজাতি হিসেবে কোনো বৈজ্ঞানিক পত্রিকায় প্রথম বর্ণনা দেওয়া হয় থেরোপড "ক্রায়োলোফোসরাস এলিয়টির", ১৯৯৪ খ্রিঃ।
প্যালিওজোয়িক
পৃথিবীর ইতিহাসে সবথেকে বৃহৎ বিলুপ্তির ঘটনা পার্মিয়ান-ট্রায়াসিক বিলুপ্তির ঘটনা সংঘটিত হওয়ার মাধ্যমে প্যালিওজোয়িক মহাযুগের সমাপ্তি ঘটে। এই বিপর্যয়কারী ঘটনার প্রভাব এতটাই বিধ্বংসী ছিল যে এর ফলে ধ্বংস হয়ে যাওয়া স্থলজ জীবন পুনরুদ্ধার হতে মেসোজোয়িক মহাযুগ পর্যন্ত প্রায় ৩০ মিলিয়ন বছর সময় লাগে। সাগরে জীবনের পুনরুদ্ধার হওয়ার প্রক্রিয়া অনেক বেশি দ্রুততর।
সৃষ্টি–বিবর্তন বিতর্ক
জীবকূলের একটি দলের যদি সাধারণ পূর্বপুরুষ থাকে, তাহলে তাদের সাধারণ উত্তরসূরী বলা হয়। বিজ্ঞানী চার্লস ডারউইন কর্তৃক প্রদত্ত সাধারণ উত্তরসূরী নির্ভর একটি তত্ত্বের উপর ব্রহ্মাণ্ডের বিবর্তনের খুঁটি দাঁড়িয়ে, যা সচরাচর জীববিজ্ঞানীদের স্বারা সমর্থিত। বর্তমানে জীবিত জীব সম্প্রদায়ের নিকটবর্তী সাধারণ পূর্বপুরুষ প্রায় ৩.৯ বিলিয়ন বছর আগে এসেছিল বলে বিশ্বাস করা হয়। যদিও কিছু স্বল্প সংখ্যক (যেমনঃ মাইকেল বেহে) সৃজনবাদী ব্যাতীত অধিকংশক সৃজনবাদী সাধারণ পূর্বপুরুষের ধারণা বাতিল করে, ত্রিশ মিলিয়ন প্রজাতির সাধারণ নকশাবিদ (স্রষ্টা) ধারণা প্রতিস্থাপনের পক্ষে।
অন্যান্য সৃজনবাদীর মতে, ভিন্ন ভিন্ন প্রজাতির সাধারণ পূর্বপুরুষ আলাদা আলাদাভাবে সৃষ্ট, যা থেকেই পরবর্তীতে নিকটবর্তী প্রজাতির বিবর্তন ঘটেছে।
সাধারণ পূর্বপুরুষের অস্তিত্ব জিনেটিক্স, ফসিল রেকর্ড, তুলনামূলক দেহ নকশা, প্রজাতির ভৌগলিক অবস্থান, তুলনামূলক জীবরসায়ন ইত্যাদি কর্তৃক প্রমানিত।
জুরাসিক
জুরাসিক যুগ (রোমান লিপি - "Jurassic"; উচ্চারণ - /dʒuːræsɪk/) হল একটি ভূতাত্ত্বিক যুগ। এর ব্যাপ্তি ধরা হয় আজ থেকে ২০ কোটি ১৩ লক্ষ বছর আগে থেকে ১৪ কোটি ৫৫ লক্ষ বছর আগে পর্যন্ত সময়সীমা। অর্থাৎ, ট্রায়াসিক যুগের শেষ থেকে ক্রিটেশিয়াস যুগের মধ্যবর্তী সময়সীমাকেই "জুরাসিক যুগ" বলে অভিহিত করা হয়। সেই হিসেবে এই যুগ মেসোজোয়িক মহাযুগের মধ্যপর্ব। এই যুগ পৃথিবীতে ডাইনোসর তথা প্রাগৈতিহাসিক সরীসৃপদের একাধিপত্যের যুগ হিসেবে বিশেষভাবে পরিচিত। এই যুগের সূচনা পৃথিবীর জীবজগতে একটি বড় ধরনের বিলুপ্তির ঘটনা দ্বারা সূচিত হয়ে থাকে, যার পোশাকি নাম ট্রায়াসিক-জুরাসিক বিলুপ্তি। এর ফলে পৃথিবীর তৎপূর্ব জীবজগতে এক বড় ধরনের পরিবর্তন আসে। এছাড়াও এই যুগ জীবজগতের আরও দু'টি বৃহৎ বিলুপ্তির ঘটনার সাক্ষী। তার মধ্যে প্রথমটি ঘটে আদিম জুরাসিক উপযুগেই। এর নাম প্লিয়েনসবাখিয়ান-তোয়ার্কিয়ান ঘটনা; অন্যটি ঘটে টিথোনিয়ান অধোযুগে, অর্থাৎ জুরাসিক যুগের একেবারে শেষে।
লোমশ ম্যামথ
অধিকাংশ বিলুপ্তপ্রাপ্ত হাতির ব্যাপারে ইউরোপীয়রা মূলতঃ বাইবেল থেকেই জানতো। ঐতিহাসিক প্রাণী হিসেবে এদেরকে অনেক ক্ষেত্রেই বিশালাকার দৈত্যের সাথে তুলনা করা হয়েছে। রোমান প্রজাতন্ত্রের সময়কালে ইউরোপে আধুনিক হাতির আবির্ভাব ঘটে ক্রয়ের মাধ্যমে। উদাহরণ হিসেবে হ্যানিবলের যুদ্ধ হাতির কথা উল্লেখ করা যায়। এই প্রজাতি উত্তরাঞ্চলে বসবাস করতো।  ১172৭৮ সালে ইউরোপীয় বিজ্ঞানী হানস স্লোয়েন প্রথম কোন ইউরোপীয় হিসেবে সাইবেরিয়ায় ফসিলাকারে প্রাপ্ত লোমশ ম্যামথের দাঁত ও গজদন্ত পরীক্ষা-নিরীক্ষা করেন।স্লোয়েনই প্রথম এই দাঁত ও গজদন্ত যে হাতির তা সনাক্ত করেন।  স্লোয়েন বাইবেলে বিবৃত মহাপ্লাবণের দ্বারা লোমশ ম্যামথের সুমেরুতে উপস্থিতির কথা ব্যাখ্যা করেন। তিনি সাইবেরিয়ায় পূর্বে ট্রপিকাল আবহাওয়া থাকলেও মহাপ্লাবণে এই আবহাওয়া পরিবর্তিত হয় এবং লোমশ ম্যামথ মাটিচাপা পড়ে বলে উল্লেখ করেন।  অন্যরা অবশ্য স্লোয়েনের মত থেকে কিছুটা ভিন্ন মতবাদ ব্যক্ত করেছেন। তারা লোমশ ম্যামথ মহাপ্লাবনের পানিতে ট্রপিক অঞ্চল থেকে সুমেরু অঞ্চলে ভেসে এসেছে বলে উল্লেখ করেন। স্লোয়েনের বিজ্ঞানপত্র যুক্তরাজ্য ও সাইবেরিয়া ভ্রমণকারীদের বর্ননা এবং ছড়িয়ে ছিটিয়ে থাকা হাড়ের ভিত্তিতে ছিল। তিনি এই হাতি তদবধি টিকে আছে কিনা এ ব্যাপারে নির্দিষ্ট কোন উত্তর দিতে পারেননি। ১৭৩৮ সালে জার্মান প্রাণিবিজ্ঞানী জোহান ফিলিপ ব্রেয়েন ম্যামথের ফসিল যে এক ধরণে হাতির সে ব্যাপারে মন্তব্য করেন। তবে তিনি মেরু অঞ্চলের প্রাণী কীভাবে সাইবেরিয়ার মতো ঠান্ডা অঞ্চলে এলো সে ব্যাপারে সদুত্তর দিতে পারেননি। তিনি সম্ভববত মহাপ্লাবণে এরা ভেসে এসেছে বলে উল্লেখ করেন। ১৭৯৬ সালে ফ্রান্সের দেহবিজ্ঞানী জর্জস ক্যুভিয়েঁ প্রথম লোমশ ম্যামথকে সুমেরু অঞ্চলে ভেসে আসা আধুনিক হাতি নয় বলে সনাক্ত করেন। তিনিই লোমশ হাতিকে সম্পূর্ণ নতুন প্রজাতি হিসেবে সনাক্তকরণে সক্ষম হন। তিনি লোমশ হাতি সম্পূর্ণভাবে বিলুপ্ত হাতি প্রজাতি বলে যুক্তি দেন , যা সেই সময়ে খুব একটা গ্রহণযোগ্য যুক্তি ছিল না।
স্টেগোসরাস
স্টেগোসরাস (রোমান হরফ - "Stegosaurus") হল এক গোষ্ঠীর বর্মধারী ডাইনোসর। উত্তর আমেরিকার মার্কিন যুক্তরাষ্ট্রের পশ্চিমভাগ ও ইউরোপের পর্তুগাল থেকে এদের অস্থির যে জীবাশ্ম আবিস্কৃত হয়েছে সেগুলি আজ থেকে মোটামুটি ১৫ কোটি ৫০ লক্ষ থেকে ১৫ কোটি বছর পুরনো। অর্থাৎ জুরাসিক যুগের শেষের দিকে এদের অস্তিত্ব ছিল। এরা অর্নিথিস্কিয়া বর্গের এক অত্যন্ত সুপরিচিত ডাইনোসর গোষ্ঠী।
মার্কিন যুক্তরাষ্ট্রের পশ্চিমাঞ্চলে অবস্থিত "মরিসন ফর্মেশনের" নীচের দিকের স্তর থেকে এই গণের বেশ কয়েকটি প্রজাতির প্রাণীর জীবাশ্ম মিললেও, এখনও পর্যন্ত এই গণের তিনটি প্রজাতিকে আন্তর্জাতিক স্বীকৃত দেওয়া হয়েছে - "স্টেগোসরাস স্টেনপ্‌স্‌", "স্টেগোসরাস আনগুলেটাস" ও "স্টেগোসরাস সালকেটাস"। এখনও পর্যন্ত এইধরণের ৮০টি প্রাণীর জীবাশ্ম বিভিন্ন জায়গায় খুঁজে পাওয়া গেছে। ২০০৬ সালে পর্তুগালে এই গণের একটি প্রাণীর জীবাশ্ম আবিস্কৃত হওয়ায় এখন বিশেষজ্ঞরা নিশ্চিত যে ইউরোপ ভূখণ্ডেও এই গণের ডাইনোসরদের অস্তিত্ব ছিল।
ডাইনোসর
১৮৫৮ খ্রিঃ বিজ্ঞানী ফুল্কের তত্ত্বাবধানে নিউ জার্সির হ্যাডনফীল্ড শহরের মার্ল থেকে প্রথম আমেরিকান ডাইনোসর আবিষ্কৃত হয়। সে'দেশের অন্যত্র তার আগে ডাইনোসর জীবাশ্ম পাওয়া গেলেও সেগুলোর সম্বন্ধে সঠিক ধারণা গড়ে ওঠেনি। এই প্রজাতিটির নাম দেওয়া হয় "হ্যাড্রোসরাস ফাউলকিয়াই"। এই আবিষ্কারটির গুরুত্ব অনেক, কারণ এটি ডাইনোসরদের প্রাপ্ত প্রথম সম্পূর্ণ কংকালগুলোর মধ্যে অন্যতম,আর এটা থেকে পরিষ্কার বোঝা গিয়েছিল যে জীবিত অবস্থায় প্রাণীটি ছিল দ্বিপদ। এর আগে পর্যন্ত বিজ্ঞানীরা মনে করতেন ডাইনোসরেরা অন্যান্য সরীসৃপদের মতোই চার পায়ে হাঁটত। ফুল্কের আবিষ্কার মার্কিন যুক্তরাষ্ট্রে ডাইনোসর নিয়ে উন্মাদনার সৃষ্টি করে।
সরোপোডোমর্ফা
সরোপোডোমর্ফা (উচ্চারণ: সও-রো-পও-ডো-মর্‌-ফা; ˌsɔːrəˌpɒdəˈmɔːrfə) গ্রীক শব্দ। এর অর্থ "টিকটিকির মত পা-ওয়ালা প্রাণী"। এরা হল লম্বা গলাবিশিষ্ট তৃণভোজী সরিস্কিয়ান ডাইনোসরদের একটি অধুনা-বিলুপ্ত ক্লেড। সমস্ত সরোপড ও তাদের বিবর্তনীয় জ্ঞাতিরা এদের অন্তর্গত। সরোপড-রা সাধারণত হত বিশালায়তন, চতুষ্পদ, খুব লম্বা গলা ও লেজের অধিকারী এবং পৃথিবীর ইতিহাসে সর্বকালের বৃহত্তম স্থলচর প্রাণীগোষ্ঠী। বিবর্তনের ধারায় সরোপডদের পূর্বসূরী "প্রোসরোপড"-রা ছিল ক্ষুদ্রতর ও ক্ষেত্রবিশেষে দ্বিপদ গমনে সক্ষম। মেসোজোয়িক মহাযুগের অধিকাংশ জুড়ে সরোপোডোমর্ফরা ছিল প্রধান স্থলচর তৃণভোজী। আজ থেকে ২৩ কোটি বছর আগে মধ্য ট্রায়াসিকে এদের আবির্ভাব ও ৬ কোটি ৬০ লক্ষ বছর আগে ক্রিটেশিয়াস যুগের শেষে এদের বিলুপ্তি।
ইসলামে বিজ্ঞান
৩. Mesozoic যুগ : ৬৩ থেকে ২৩০ মিলিয়ন বছর। এটিকে মধ্যপ্রাণ যুগ বলে বিবেচনা করা হয়। মৌসুমী পরিবর্তনের সঙ্গে বৃক্ষ-লতা ভালভাবে খাপ খেয়ে গিয়েছিল। মেরুদণ্ডী প্রাণী, স্তন্যপায়ী প্রাণী এবং পাখিও এ যুগে গোচরীভূত হয়। আর ডাইনোসর ছিল প্রচুর।
ডাইনোসরের বিবর্তন
অধিকাংশ ডাইনোসর জীবাশ্ম পাওয়া গেছে নরিয়ান-সিনেমুরিয়ান, কিমেরিজিয়ান-টিথোনিয়ান এবং কাম্পানিয়ান-মাস্ট্রিক্টিয়ান অধোযুগ থেকে। যদিও অন্তর্বর্তী ব্যবধানের সময় থেকেও যথেষ্ট সংখ্যক নমুনা পাওয়া যায়। এ' থেকে বোঝা যায় ঐ ব্যবধানগুলোয় ডাইনোসরেদের প্রকরণ ও বিবর্তনের ধারা অব্যাহত ছিল।
ডাইনোসর
আচরণের দিক থেকে ভীষণ গুরুত্বপূর্ণ একটি জীবাশ্ম পাওয়া গিয়েছিল ১৯৭১ খ্রিঃ গোবি মরুভূমি থেকে; একটি "প্রোটোসেরাটপ্‌স" কে আক্রমণরত একটি "ভেলোসির‍্যাপ্টর"। এ'থেকে ডাইনোসরদের মধ্যে একে অপরকে আক্রমণের প্রত্যক্ষ প্রমাণ মেলে। জীবন্ত শিকারকে আক্রমণের আরও একটা উদাহরণ হল "এডমন্টোসরাস"-এর একটি জীবাশ্ম, যার লেজে "টির‍্যানোসরাস"-এর কামড়ের চিহ্ন রয়েছে। কামড় খেয়েও "এডমন্টোসরাস" টি কোনোক্রমে বেঁচে গিয়েছিল। এছাড়া মাদাগাস্কার থেকে প্রাপ্ত "মাজুঙ্গাসরাস" প্রভৃতি কোনো কোনো ডাইনোসর প্রজাতির মধ্যে ক্যানিবালিজ্‌ম্‌ বা নিজের প্রজাতিরই অন্যান্য সদস্যকে ভক্ষণ করার প্রবৃত্তির প্রমাণ পাওয়া গেছে।
ডাইনোসর
ডাইনোসর উন্মাদনার চূড়ান্ত উদাহরণ হল দুই বিজ্ঞানী এডওয়ার্ড ড্রিঙ্কার কোপ এবং অথনিয়েল চার্লস মার্শের তিন দশক ব্যাপী গবেষণার লড়াই, যা বর্তমানে জীবাশ্ম যুদ্ধ বা "অস্থিযুদ্ধ" নামে খ্যাত। এঁরা দু'জনেই সবচেয়ে বেশি সংখ্যায় নতুন ডাইনোসর আবিষ্কারের কৃতিত্বের দাবীদার হতে চাইতেন। এঁদের প্রতিদ্বন্দ্বিতার সূত্রপাত হয় খুব সম্ভবত মার্শের লেখা একটি নিবন্ধের মাধ্যমে, যেখানে মার্শ দেখান যে কোপ একটি "ইলাসমোসরাস"-এর কঙ্কালের ভুল পুনর্নির্মাণ করেছেন; কোপ ঐ প্লিসিওসরটির মাথা তার লেজের জায়গায় বসিয়েছিলেন। ত্রিশ বছর ধরে চলার পর ১৮৯৭ খ্রিঃ কোপের মৃত্যুর মাধ্যমে জীবাশ্ম যুদ্ধ শেষ হয়। মৃত্যুকালে কোপ তাঁর সঞ্চয়ের সম্পূর্ণ অংশ ডাইনোসর শিকারে নিয়োজিত করে দিয়েছিলেন। মার্শ এই যুদ্ধ 'জেতেন' মূলত মার্কিন ভূতাত্ত্বিক সর্বেক্ষণের সাথে তাঁর একটি চুক্তি হয়ে থাকার কারণে; এর ফলে তাঁর গবেষণা ও অনুসন্ধানে অর্থের বরাদ্দ নিয়মিত ছিল। দুঃখের বিষয় এই যে, এঁদের দু'জনের অনুঃসৃত পদ্ধতির ত্রুটির জন্য অনেক ডাইনোসর নমুনা ক্ষতিগ্রস্ত হয়েছিল; যেমন, তাঁদের দল অনেক সময় পাহাড় থেকে নমুনা উদ্ধার করতে ডায়নামাইট ব্যবহার করত (আধুনিক কালে পুরাজীববিদরা ভুলেও এ'কাজ করেন না)। অবশ্য পদ্ধতিগত ত্রুটি সত্ত্বেও পুরাজীববিদ্যায় কোপ ও মার্শের অবদান বিপুল; মার্শ ডাইনোসরদের ৮৬টি নতুন প্রজাতি আবিষ্কার করেন এবং কোপ আবিষ্কার করেন ৫৬টি, অর্থাৎ সর্বমোট ১৪২ টি নতুন প্রজাতি এই দুই বিজ্ঞানীর চেষ্টায় আবিষ্কৃত হয়। কোপের সংগ্রহ বর্তমানে নিউ ইয়র্কের আমেরিকান মিউজিয়াম অফ ন্যাচারাল হিস্ট্রি-তে সংরক্ষিত আছে, আর মার্শের আবিষ্কারগুলো রক্ষিত আছে ইয়েল বিশ্ববিদ্যালয়ের পীবডি মিউজিয়াম অফ ন্যাচারাল হিস্ট্রি-তে।
ডায়াপসিড
ডায়াপসিড (উচ্চারণː ডা-য়াপ্-সিড্) ("দ্বৈত খিলান")-রা হল চতুষ্পদ প্রাণীদের একটা দল যারা আজ থেকে প্রায় ৩০ কোটি বছর আগে কার্বনিফেরাস যুগের অন্তিম লগ্নে পেন্সিলভ্যানিয়ান উপযুগে বিবর্তিত হয়েছিল। এদের বৈশিষ্ট্য ছিল মাথার খুলির উপরে দু'দিকে দুটো করে মোট চারটে গহ্বর বা 'টেম্পোরাল ফেনেস্ত্রা'। বর্তমানে জীবিত ডায়াপসিডেরা অত্যন্ত বিচিত্র, এবং এদের অন্তর্গত হল কুমির, টিকটিকি, সাপ, তুয়াতারা ও পাখিরা। যদিও কোনো কোনো ডায়াপসিডের খুলির একজোড়া গহ্বর বিলুপ্ত হয়ে গেছে (টিকটিকি), কারো কারো চারটে গহ্বরই বিলুপ্ত হয়ে গেছে (সাপ), কারো আবার পুরো মাথার খুলিটাই অনেক জটিল বিবর্তনের মধ্যে দিয়ে গিয়ে একদম অন্যরকম হয়ে গেছে (পাখি), কিন্তু তবুও এদের সবাইকেই এদের সাধারণ পূর্বপুরুষের উপর ভিত্তি করে ডায়াপসিড হিসেবে শনাক্ত করা হয়। বর্তমান পৃথিবী অন্তত ৭,৯২৫ টা জীবিত ডায়াপসিড সরীসৃপের প্রজাতির বাসস্থান (পাখিদের ধরলে প্রায় ১৮, ০০০ টা)।
প্যালিওজোয়িক
ডেভোনিয়ান যুগের ব্যাপ্তিকাল ছিল ৪১৬ মিলিয়ন বছর পূর্ব হতে ৩৫৯ মিলিয়ন বছর পূর্ব পর্যন্ত। ডেভোনিয়ান "মাছের যুগ" নামেও পরিচিত কারণ এই সময় মৎস্য প্রজাতির ব্যাপক বৈচিত্র্যতা লক্ষ্য করা হয় এবং এদের মধ্যে ডাঙ্কলিওসটিয়াসের মত সাঁজোয়াযুক্ত মাছের প্রজাতি এবং হাড়যুক্ত পাখনা সংবলিত মাছ অন্তর্ভুক্ত ছিল যা পরবর্তীতে প্রথম টেট্রাপড সৃষ্টিতে ভূমিকা রেখেছিল। স্থলভাগে উদ্ভিদ প্রজাতি অবিশ্বাস্যভাবে বিস্তৃত হচ্ছিল ডেভোনিয়ান বিস্ফোরণ এর ঘটনার মাধ্যমে যার ফলে গাছ লিগনিন তৈরি করে আকারে অনেক লম্বা হচ্ছিল এবং সংবহন টিস্যু তৈরি করছিল: প্রথম বৃক্ষ এবং বীজ সৃষ্টি হয়েছিল। এই ঘটনা নতুন আবাসস্থল প্রদান করার মাধ্যমে বৈচিত্র্যময় আর্থ্রোপোড সৃষ্টি করেছিল। প্রথম উভচর প্রাণী সৃষ্টি হয়েছিল এবং তখন খাদ্য শৃঙ্খলের শীর্ষে মাছ অবস্থান করছিল। ডেভোনিয়ান যুগের শেষের দিকে একটি ঘটনার দ্বারা ৭০% প্রজাতি বিলুপ্ত হয়ে যায় যা অন্ত্য ডেভোনিয়ান বিলুপ্তি নামে পরিচিত এবং এটা পৃথিবীর ইতিহাসে দ্বিতীয় বিধ্বংসী বিলুপ্তির ঘটনা হিসেবে পরিচিত।
হুয়ায়াঙ্গোসরাস
হুয়ায়াঙ্গোসরাস (রোমান লিপি - "Huayangosaurus") হল অর্নিথিস্কিয়া বর্গের একপ্রকার ডাইনোসর। আজ থেকে প্রায় ১৬ কোটি ৫০ লক্ষ বছর আগে মধ্য জুরাসিক উপযুগের বাথোনিয়ান ও ক্যালোভিয়ান অধোযুগে এরা পৃথিবীর বুকে বিচরণ করত। সময়ের হিসেবে এরা এদের বিখ্যাত আত্মীয় স্টেগোসরাসদের তুলনায় প্রায় ২০ লক্ষ বছর বেশি পুরনো। চীনদেশের সিচুয়ান প্রদেশে এদের দেহাবশেষ আবিষ্কৃত হয়েছে। এরা থাইরিওফোরা উপবর্গ বা বর্মাবৃত ডাইনোসরদের অন্যতম স্টেগোসরিয়া অধোবর্গের অন্তর্ভুক্ত। এই "স্টেগোসরিয়া" অধোবর্গের অন্তর্গত দু'টি গোত্রের অন্যতম হুয়ায়াঙ্গোসরাইডির এই একটি মাত্র গণ এখনও পর্যন্ত আবিষ্কৃত হয়েছে।
পাখি
পাখি (লাতিন, স্পেনীয়, পর্তুগিজ, ইতালীয়: Ave, , , ) পালক ও পাখাবিশিষ্ট দ্বিপদী প্রাণী। কিছু পতঙ্গ এবং বাদুড়ের পাখা থাকলেও কেবল পাখিদেরই পালক আছে। পৃথিবীতে পাখির প্রজাতি রয়েছে প্রায় ১০০০০ টি। এমনিতে সব জীবিত পাখিই নিঅর্নিথিস উপশ্রেণীর অন্তর্গত। পাখির শ্রেণীকে (Aves) মোট ২৩টি বর্গ, ১৪২টি গোত্র, ২০৫৭টি গণ এবং ৯৭০২টি প্রজাতিতে বিন্যস্ত করা হয়েছে। তবে প্রতিনিয়ত নতুন নতুন প্রজাতি আবিষ্কৃত হচ্ছে এবং পুরোনো কিছু প্রজাতিকে বিভাজন করে নতুন প্রজাতি নির্দিষ্ট করা হচ্ছে। এ পর্যন্ত প্রাপ্ত জীবাশ্ম নির্দেশ করে যে পাখিদের আবির্ভাব হয়েছিল জুরাসিক যুগে, প্রায় ১৬ কোটি বছর আগে। জীবাশ্মবিজ্ঞানীদের মতে, সাড়ে ৬ কোটি বছর আগের ক্রিটেশাস-প্যালিওজিন বিলুপ্তির পর পাখিরাই চার উপাঙ্গবিশিষ্ট ডাইনোসরের একমাত্র বংশধর। জীবিত পাখিদের মধ্যে মৌ হামিংবার্ড সবচেয়ে ছোট (মাত্র ৫ সেন্টিমিটার বা ২ ইঞ্চি) আর উটপাখি সবচেয়ে বড় (২.৭৫ মিটার বা ৯ ফুট)।
ডাইনোসরের বিবর্তন
ক্রিটেশিয়াস যুগে সেরাটোপ্ ডাইনোসরদের বিবর্তনের একটা সোজাসাপটা ছক হিসেবে "সিটাকোসরাস" (১২·১-৯·৯ কোটি বছর) থেকে "প্রোটোসেরাটপ্‌স" (৮·৩ কোটি বছর) থেকে "ট্রাইসেরাটপ্‌স" (৬·৭ কোটি বছর) ও "স্টিরাকোসরাস" (৭·২ কোটি বছর)—এই ধারাক্রমের কথা বলা হয়। পাশ থেকে দেখলে "সিটাকোসরাস" ও "স্টিরাকোসরাসের" খুলির মধ্যে অনেক তফাৎ চোখে পড়ে, কিন্তু উপর থেকে দেখলে উভয় প্রজাতির খুলিতেই স্পষ্ট পঞ্চভুজাকার বিন্যাস বোঝা যায়।
ডাইনোসর
ডাইনোসরদের জনপ্রিয়তা সাহিত্য, চলচ্চিত্র এবং অন্যান্য গণমাধ্যমে তাদের প্রবেশ নিশ্চিত করেছে। ১৮৫২ খ্রিঃ চার্লস ডিকেন্স তাঁর উপন্যাস "ব্লিক হাউসে" একবার আলগোছে ডাইনোসরদের উল্লেখ করেছিলেন। এর পর একাধিক গল্পে তারা অনেক বেশি গুরুত্বপূর্ণ ভূমিকা নিয়েছে। জুল ভার্নের ১৮৬৪ খ্রিঃ প্রকাশিত উপন্যাস "জার্নি টু দ্য সেন্টার অফ দ্য আর্থ", স্যার আর্থার কোনান ডয়েলের ১৯১২ খ্রিঃ প্রকাশিত বই "দ্য লস্ট ওয়ার্ল্ড", ১৯৩৩ খ্রিঃ এর বিখ্যাত চলচ্চিত্র "কিং কং", ১৯৫৪ খ্রিঃ মুক্তিপ্রাপ্ত "গডজিলা" ও তার অজস্র অনুসারী চলচ্চিত্র (সিকোয়েল), ১৯৯০ খ্রিঃ মাইকেল ক্রিকটনের লেখা কালজয়ী উপন্যাস "জুরাসিক পার্ক" এবং তার ভিত্তিতে নির্মিত ১৯৯৩ খ্রিঃ মুক্তিপ্রাপ্ত চলচ্চিত্রটি — এগুলো হল ডাইনোসরদের উল্লেখযোগ্য কাল্পনিক পুনর্নির্মাণের মধ্যে মাত্র কয়েকটা। বিজ্ঞান বিষয়ক নিবন্ধের লেখক পুরাজীববিদ ও অন্যান্য বিজ্ঞানী বা বিজ্ঞানানুরাগী ব্যক্তিরা প্রায়ই বিজ্ঞানের বিভিন্ন নিয়ম সম্বন্ধে সাধারণ মানুষকে সচেতন করার জন্য ডাইনোসরদের একটি উপায় হিসেবে ব্যবহার করে থাকেন, অর্থাৎ জনপ্রিয় কোনো বিষয় নিয়ে কথা বললে জনগণ সেটা মনোযোগ দিয়ে শুনবে — এটা হল অনুসিদ্ধান্ত। বিজ্ঞাপনের জগতে ডাইনোসরেরা প্রায়ই আবির্ভূত হয়। অনেক কোম্পানি নানা ক্ষেত্রে তাদের প্রতীক হিসেবে ব্যবহার করে থাকে; হয় তাদের নিজেদের পণ্যকে উৎকৃষ্ট বোঝাতে বা তাদের প্রতিদ্বন্দ্বীদের অলস, মূর্খ বা প্রাচীনপন্থী প্রতিপন্ন করতে।
বিবর্তনবাদের ইতিহাস
এক প্রজাতির প্রাণী, এমনকি মানুষ‌ও, যে অন‍্য কোনও প্রজাতির প্রাণী থেকেই উদ্ভুত, এই ধারণার ঐতিহাসিক অস্তিত্ব খুঁজে পাওয়া যায় সক্রেটিস পূর্ববর্তী গ্রিক দর্শনেও। অ্যানাক্সিমান্দার অফ মিলেটাস (খ্রীষ্টপূর্ব ৬১০ - ৫৪৬) প্রস্তাব করেন যে অতীতে পৃথিবী ছিল জলমগ্ন আর স্থলবাসী মানবজাতির পূর্বপুরুষের উদ্ভব ঘটে জলেই। তিনি মনে করতেন বর্তমান মানুষ নিশ্চই অন‍্য কোনও প্রজাতির সন্তান, খুব সম্ভবত মাছের; কারণ মানুষের সন্তানদের‌ও দীর্ঘ সময় ধরে পরিচর্যা প্রয়োজন। ঊনবিংশ শতকের শেষ ভাগে এসে অ্যানাক্সিমান্দার ‘প্রথম ডার‌উইনবাদী’ হিসাবে সমাদৃত হন, যদিও বর্তমানে তার করা শ্রেণীবিভাগের আর গ্রহণযোগ্যতা নেই। অ্যানাক্সিমান্দারের প্রস্তাবনাকে প্রাথমিক বিবর্তনবাদ বলাই যায়, যদিও প্রকৃত অর্থে ডার‌উইনের মতবাদের সঙ্গে তার মিল সামান‍্য‌ই।
ইরানের ইতিহাস
ইরান হল বিশ্বের প্রাচীনতম চলমান প্রধান সভ্যতার ভূমি, এতে খ্রিস্টপূর্ব ৭০০০ অব্দের ঐতিহাসিক ও নগর বসতির সন্ধান পাওয়া যায়। ইরানীয় উচ্চভূমির দক্ষিণ পশ্চিম ও পশ্চিম ভাগ প্রাচীন নিকট প্রাচ্য, প্রারম্ভিক ব্রোঞ্জ যুগের এলাম ও পরবর্তীকালে বিভিন্ন জাতি, যেমন কাসিতে, মানায়েন ও গুতিয়ানদের সাথে মিলিত হয়েছে। গেয়র্গ ভিলহেল্ম ফ্রিডরিখ হেগেল পারস্যদের "প্রথম ঐতিহাসিক ব্যক্তি" বলে অভিহিত করেন। মাদা জাতি খ্রিস্টপূর্ব ৮২৫ অব্দে ইরানকে জাতি ও সাম্রাজ্য হিসেবে একীভূত করে। মহান কুরুশের প্রতিষ্ঠিত হাখমানেশী সাম্রাজ্য (৫৫০-৩৩০ খ্রিস্টপূর্বাব্দ) হল প্রথম পারস্য সাম্রাজ্য। এই সাম্রাজ্যের ব্যপ্তি ছিল বলকান থেকে উত্তর আফ্রিকা ও মধ্য এশিয়া, যা তিনটি মহাদেশে বিস্তৃত ছিল এবং এর ক্ষমতার কেন্দ্রবিন্দু ছিল পার্সা। এটি এখন পর্যন্ত প্রতিষ্ঠিত সর্ববৃহৎ সাম্রাজ্য এবং প্রথম বৈশ্বিক সাম্রাজ্য। প্রথম পারস্য সাম্রাজ্য ইতিহাসের একমাত্র সভ্যতা যেখানে বিশ্বের ৪০ ভাগ লোকের সম্পৃক্ততা ছিল; ৪৮০ খ্রিস্টপূর্বাব্দে বিশ্বের ১১২.৪ মিলিয়নের প্রায় ৪৯.৪ মিলিয়ন লোক এই সভ্যতার সাথে সম্পৃক্ত ছিল। পরবর্তীকালে সেলুকসী, পার্থিয়ান ও সাসানীয় সাম্রাজ্য এই সাম্রাজ্যের স্থান দখল করে, যারা প্রায় ১,০০০ বছর ইরান শাসন করে এবং ইরানকে বিশ্বের অন্যতম ক্ষমতাধর অঞ্চল হিসেবে প্রতিষ্ঠিত করে। পারস্যের তুমুল প্রতিদ্বন্দ্বী ছিল রোমান সাম্রাজ্য ও এর উত্তরসূরি বাইজেন্টাইন সাম্রাজ্য।
ডাইনোসর
ডাইনোসর বলতে জনপ্রিয় ধারণায় একটি অধুনা অবলুপ্ত, সাধারণত বৃহদাকার মেরুদণ্ডী প্রাণীগোষ্ঠীকে বোঝায়। এরা পৃথিবীর বাস্তুতন্ত্রের প্রাগৈতিহাসিক অধিবাসী এবং বৈজ্ঞানিকদের অনুমান এই প্রভাবশালী প্রাণীরা প্রায় ১৬ কোটি বছর ধরে পৃথিবীতে রাজত্ব করেছে। প্রথম ডাইনোসরের বিবর্তন হয়েছিল আনুমানিক ২৩ কোটি বছর পূর্বে। ক্রিটেশিয়াস যুগের শেষে প্রায় সাড়ে ৬ কোটি বছর পূর্বে একটি বিধ্বংসী প্রাকৃতিক বিপর্যয় ডাইনোসরদের প্রভাবকে পৃথিবী থেকে সম্পূর্ণ বিলুপ্ত করে দেয়। তাদের একটি শ্রেণীই কেবল বর্তমান যুগ পর্যন্ত টিকে থাকতে পেরেছে বলে ধারণা করা হয়: শ্রেণীবিন্যাসবিদরা ধারণা করেন আধুনিক পাখিরা থেরোপড ডাইনোসরদের সরাসরি বংশধর; জীবাশ্ম দ্বারা প্রাপ্ত নিদর্শন থেকে জুরাসিক যুগে সংঘটিত এই বিবর্তনের প্রমাণ পাওয়া যায়।
ফ্যানারোজোয়িক
অন্ত্য ট্রায়াসিকের ব্যাপ্তিকাল হল ২৩.৭ কোটি বছর পূর্ব হতে ২০ কোটি বছর পূর্ব পর্যন্ত। মধ্য ট্রায়াসিকের পূর্ণ বিকাশের পর অন্ত্য ট্রায়াসিকের বৈশিষ্ট্য ছিল ঘনঘন তাপমাত্রার উত্থান এবং পর্যাপ্ত বৃষ্টিপাত (প্রতি বছর ১০-২০ ইঞ্চি)। তখনকার উষ্ণ প্রবণতা স্থলে সরিসৃপ প্রাণীর ব্যাপক বিবর্তনে সাহায্য করে এবং প্রথম প্রকৃত ডাইনোসর এবং টেরোসর সৃষ্টি হয়। জলবায়ু পরিবর্তিত হয় এবং এর ফলশ্রুতিতে ব্যাপক বিলুপ্তির ঘটনা ঘটে যা ট্রায়াসিক-জুরাসিক বিলুপ্তির ঘটনা নামে পরিচিত এবং এই ঘটনায় সকল আর্কোসর (প্রাচীন কুমির ব্যতীত), সিন্যাপসিড ও সকল বৃহৎ উভচর এবং ৩৫% সামুদ্রিক জীব বিলুপ্ত হয়ে যায় এবং এটি চতুর্থ ব্যাপক বিলুপ্তির ঘটনা। এই বিলুপ্তির কারণ এখনও বিতর্কিত। 
জুরাসিক যুগের ব্যাপ্তিকাল হল ২০ কোটি বছর পূর্ব হতে ১৪.৫ কোটি বছর পূর্ব পর্যন্ত এবং এর তিনটি প্রধান উপযুগ রয়েছে: আদিম জুরাসিক, মধ্য জুরাসিক এবং অন্ত্য জুরাসিক।
প্রোটেরোজোয়িক
প্যালিওপ্রোটেরোজোয়িকের সময় প্রাচীন বায়ুমন্ডল বর্তমানের অক্সিজেনযুক্ত বায়ুমণ্ডলে রূপান্তরিত হয়েছিল। বেশ কয়েকটি হিমবাহ, যা নেওপ্রোটেরোজোয়িক যুগের শুরুর দিকে ক্রায়োজেনীয় সময়ে পৃথিবীকে সম্পূর্ণ ভাবে বরফে আবরিত করেছিল এবং এডিয়াকয়ারিয়ান যুগে (৬৩৫ থেকে ৫৪১ মা) প্রচুর পরিমাণে নরম-শরীরের বহুকোষী জীবের বিবর্তন দ্বারা চিহ্নিত এবং পৃথিবীতে জীবনের প্রথম জীবাশ্মের প্রমাণ পাওয়া যায়।